text:
Nueva Vizcaya
Ti Nueva Vizcaya ket maysa a probinsia iti Filipinas a masarakan iti Tanap ti Cagayan (Rehion II) iti Luzon. Ti kapitoliona ket Bayombong. Kaarrubana dagiti probinsia ti Ifugao, Isabela, Quirino, Aurora, Nueva Ecija, Pangasinan ken Benguet.
Ti agdama a teritorio ti Nueva Vizcaya ket resulta ti panagbalbaliw a namunganay iti pormal a pannakaipasdek ti probinsia ti Isabela idi Mayo 1856. Dakkel a paset ti Nueva Vizcaya iti akin-amianan a partena ti naited iti Isabela.
Nakissayan manen ti sakup ti Nueva Vizcaya iti umamianan-a-laud a deppaarna idi mabuangay ti probinsia ti Ifugao idi 1908.
Manen, idi 1971, simmina ti sigud a sub-probinsia ti Quirino ket naaramid a kas naan-anay a probinsia, a nakaigapuanan ti pannakaikabassit manen ti sakup ti Nueva Vizcaya.
Heograpia[urnosen | urnosen ti taudan]
Iti agdama, addaan ti Nueva Vizcaya iti maymaysa a distrito kongresional.
Dagiti ili[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Pakaammo ti Senso ti Filipinas idi 2015 (iti Ingles) naala idi Hunio 10, 2016


c: text/html

text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Roma 1:1-32
1 Ni Pablo, maysa nga adipen+ ni Jesu-Kristo ken naayaban+ tapno agbalin nga apostol,+ nailasin a maipaay iti naimbag a damag ti Dios,+2 nga inkarina a nasaksakbay iti nasantuan a Kasuratan babaen kadagiti mammadtona,+3 maipapan iti Anakna, a nagtaud iti bin-i ni David+ sigun iti lasag,+4 ngem isuna a babaen ti pannakabalin+ naideklara nga Anak ti Dios+ sigun iti espiritu+ ti kinasanto babaen ti panagungar kadagiti natay+—wen, ni Jesu-Kristo nga Apotayo,5 a baeten kenkuana immawatkami iti di kaikarian a kinamanangngaasi+ ken kinaapostol+ tapno adda koma panagtulnog iti pammati iti tengnga dagiti amin a nasion+ mainaig iti naganna,6 nga iti tengnga dagita a nasion dakayo met dagidiay naayaban tapno agbalin a kukua ni Jesu-Kristo—7 agpaay kadagidiay amin nga adda idiay Roma kas dagiti dungdungnguen ti Dios, naayaban+ tapno agbalin a sasanto:+Maaddaankay koma iti di kaikarian a kinamanangngaasi ken talna+ manipud iti Dios nga Amatayo ken iti Apo a ni Jesu-Kristo.+8 Umuna iti amin, agyamanak+ iti Diosko baeten ken Jesu-Kristo maipapan kadakayo amin, agsipud ta ti pammatiyo mapagsasaritaan+ iti intero a lubong.9 Ta ti Dios, a pangipaayak iti sagrado a panagserbi buyogen ti espirituk mainaig iti naimbag a damag maipapan iti Anakna, isu ti saksik+ no kasano nga awan ressatna a dakamatenkayo a kankanayon iti karkararagko,+10 nga agpakpakaasiak a no mabalin koma iti kamaudiananna rumang-ayak itan iti pagayatan+ ti Dios tapno makaumayak kadakayo.11 Ta il-iliwek a makitakayo,+ tapno maiburayankayo iti naespirituan a sagut+ tapno mapatibkerkayo;12 wenno, imbes ketdi, tapno adda koma panagsisinnukat iti pammaregta+ iti nagtetengngaanyo, iti tunggal maysa babaen ti pammati ti sabali,+ agpadpada iti pammatiyo ken kaniak.13 Ngem diak kayat a dikay maammuan, kakabsat,+ nga iti adu a daras pinanggepko ti umay kadakayo,+ ngem nalapdanak agingga ita, tapno makagun-odak met koma iti sumagmamano a bunga+ kadakayo a kas kadagiti dadduma iti nasnasion.14 Siuutangak agpadpada kadagiti Griego ken kadagiti Barbaro, agpadpada kadagiti masirib+ ken kadagiti nakuneng:15 gapuna adda kinagagar iti biangko a mangideklara ti naimbag a damag+ kadakayo met nga adda dita Roma.+16 Ta diak ibain+ ti naimbag a damag; iti kinapudnona, dayta ti pannakabalin ti Dios+ a pakaisalakanan ti tunggal maysa nga addaan pammati,+ umuna iti Judio+ ken kasta met iti Griego;+17 ta iti dayta ti kinalinteg ti Dios+ maipampanayag gapu iti pammati+ ken maipaay iti pammati, kas adda a naisurat: “Ngem daydiay nalinteg—babaen ti pammati isu agbiagto.”+18 Ta ti pungtot ti Dios+ maipampanayag manipud langit maibusor iti isuamin a di kinanadiosan ken kinakillo+ dagiti tattao a manglaplapped iti kinapudno+ iti nakillo a pamay-an,+19 agsipud ta ti mabalin a maammuan maipapan iti Dios ket maiparangarang iti nagtetengngaanda,+ ta ti Dios imparangarangna dayta kadakuada.+20 Ta dagiti di makita+ a kualidadna ket silalawag a makita manipud pannakaparsua ti lubong ken agpatpatuloy,+ agsipud ta matarusan ida babaen iti bambanag a naaramid,+ ti mismo nga agnanayon a pannakabalin+ ken kina-Diosna,+ iti kasta awan ti pagpambarda;+21 agsipud ta, nupay ammoda ti Dios, saanda nga indaydayaw a kas Dios ket saanda met a nagyaman kenkuana,+ no di ket nagbalin a kawaw ti panagul-uloda+ kadagiti panagrasrasonda ket ti di nasaririt a pusoda nagsipnget.+22 Nupay ipapatida a mamasiribda, nagbalinda a maag+23 ket pinagbalinda ti dayag+ ti di agrupsa a Dios a maysa a banag a kaasping ti ladawan+ ti agrupsa a tao ken dagiti tumatayab ken ti uppat-sakana a parparsua ken agkarkarayam a bambanag.+24 Gapuna ti Dios, mayannurot kadagiti tarigagay ti puspusoda, inyawatna ida iti kinarugit,+ tapno dagiti bagida+ maibabain koma kadakuada,+25 uray pay dagidiay nangisukat iti kinapudno+ ti Dios a maipaay iti ulbod+ ken nagdaydayaw ken nangipaay iti sagrado a panagserbi iti parsua imbes a Daydiay namarsua, a bendito iti agnanayon. Amen.26 Dayta ti makagapu a ti Dios inyawatna ida kadagiti nakababain a panaggartem iti sekso,+ ta agpadpada a dagiti babbaida sinukatanda ti nakaisigudan nga usar ti bagbagida iti maysa a maikaniwas iti nakaparsuaan;+27 ken kasta met nga uray dagiti lallaki pinanawanda ti nakaisigudan nga usar ti babai+ ket simgedda a sidadawel iti derrepda iti maysa ken maysa, lallaki iti lallaki,+ nga ar-aramidenda no ania ti naalas+ ket aw-awatenda iti bagbagida ti naan-anay a supapak,+ a maiparbeng iti biddutda.+28 Ket no kasano a saanda nga inanamongan ti panangbigbig iti Dios buyogen ti umiso a pannakaammo,+ inyawat ida ti Dios iti di naanamongan a kasasaad ti isip,+ tapno aramidenda ti bambanag a di mayanatup,+29 idinto ta napnoda iti amin a kinakillo,+ kinadangkes,+ kinaagum,+ kinadakes,+ a napnoda iti apal,+ panangpapatay,+ ringgor,+ allilaw,+ makadangran a pagannayasan,+ a managdanengdeng,+30 manangpadpadakes,+ mananggura iti Dios, nakuspag,+ natangsit,+ napalangguad,+ manangpartuat iti makadangran a bambanag,+ nasukir kadagiti nagannak,+31 awanan pannakaawat,+ naulbod kadagiti tulagan,+ awanan ti nainkasigudan a panagayat,+ awanan asi.+32 Nupay dagitoy pagaammoda unay ti nalinteg a bilin ti Dios,+ a dagidiay mangan-annurot iti kakasta a bambanag maikarida iti ipapatay,+ saanda laeng nga itultuloy nga aramiden ida no di ket makikanunongda+ pay kadagidiay mangan-annurot kadagita.

robotstxt: allowed

filter: keep


text:
SUHETO ITI AKKUB | APAY A DIKA SUMUKSUKO?
Gapu ta Adda Namnama
“Dagidiay naemma tagikuaendanto ti daga, ket pudno a maragsakandanto iti napalalo iti kinaruay ti talna.”—SALMO 37:11.
Kuna ti Biblia a ti tao ket napno iti “pannakariribuk.” (Job 14:1) Ita, ti tunggal maysa ket makapaspasar iti nagduduma a trahedia. Ngem ti dadduma ket maaw-awananen iti namnama, a kas man la awanen ti aranaar iti agsapa, ken nasaysayaat a masakbayan. Kasta met kadi ti marikriknam? No wen, agtalekka nga adda pudno a namnama nga ipapaay ti Biblia—saan la a para kenka no di ket para iti amin a tattao. Kas pagarigan:
Isursuro ti Biblia a nagsayaat ti panggep ni Jehova a Dios nga agpaay kadatayo.—Genesis 1:28.
Inkari ni Jehova a Dios a pagbalinenna a paraiso ti dagatayo.—Isaias 65:21-25.
Sigurado a matungpal dayta a kari. Kuna ti Apocalipsis 21:3, 4:
“Ti tolda ti Dios adda iti sangatauan, ket isu makipagnaedto kadakuada, ket isudanto dagiti ilina. Ket ti Dios a mismo addanto kadakuada. Ket punasennanto ti amin a lua kadagiti matada, ket awanton ni patay, awanto metten ti panagleddaang wenno panagsangit wenno ut-ot. Ti immuna a bambanag naglabasdan.”
Saan la a basta arapaap dayta a namnama. Sigurado a tungpalento ni Jehova a Dios dayta ta mannakabalin-amin ken tarigagayanna unay nga itungpal dayta. Mapagtalkan ti namnama nga isursuro ti Biblia ken mangipaay iti nalawag a sungbat iti saludsod nga “Apay a dika sumuksuko?”
LAGLAGIPEM DAYTOY: No ti emosionmo ket kasla bangka nga iyallo-allon ti nadawel a baybay, ti namnama a mensahe ti Biblia ket kas iti angkla a mamagtalinaed kenka a natalged.
TI MABALINMON NGA ARAMIDEN: Usigem ti isursuro ti Biblia maipapan iti pudno a namnama iti masanguanan. Maragsakan dagiti Saksi ni Jehova a tumulong kenka. Mabalinmo a kontaken ida iti lugarmo wenno biroken ti napateg nga impormasion iti Web site-da a jw.org/ilo. *
^ par. 11 Suhestion: Mapanka iti jw.org/ilo ken kitaem ti PUBLIKASION > ONLINE A LIBRARIA. Birokem sadiay ti sasao a kas iti “depression,” “depresion,” wenno “panagpakamatay” tapno masarakam ti ad-adu pay a tulong.


text:
DAMDAMAG ITI LUBONG
Maipapan iti Europa
Dati a nakarelrelihioso ti Europa. Ngem ita, kaaduan a tattao sadiay ti saanen nga interesado iti relihion. Nupay kasta, mabalin a masorpresaka a makaammo a dadduma a kabaruan a damdamag iti Europa ket maitunos iti ibagbaga ti Biblia.
Dagiti Pagimbagan ti Boses ti Ina
Napaneknekan dagiti researcher idiay Milan, Italy nga adda dagiti pagimbaganna iti maladaga a nayanak a kurang ti bulanna no mangmangngegna ti boses ti inana babaen ti maysa a gadyet a naikabil iti pungupunguanna (wrist) bayat nga adda iti ospital. Tuladen daytoy a teknik ti boses ti ina a mangmangngeg ken marikrikna ti ubing bayat ti kaaddana idi iti uneg ti tian. Daytoy ti konklusion ti panagadal: “Pagimbagan dagiti maladaga a nayanak a kurang ti bulanna no nasapa a mangngegda ti boses ti inada.”
TI KUNA TI BIBLIA: “Mapnekak, awan pakaburiborak; kas iti ubing a naulimek iti saklot ni inana, naulimek met ti pusok iti unegko.”—Salmo 131:2, Ti Baro a Naimbag a Damag Biblia.
Nangato a Panagkita ti Ubing iti Bagina
Adda naaramid a panagadal kadagiti 565 nga ubbing idiay Netherlands. Dagiti ubbing a makangkangngeg kadagiti nagannakda iti sasao a “mas espesialda ngem iti sabsabali nga ubbing” ken maikarida iti “espesial a pannakatrato” ket nangatngato ti iskorda kadagiti test para iti narcissism (nangato a panagkita iti bagi) ngem kadagiti kasadaranda. Makita met iti panagsasaoda a mariknada a nangatngatoda ngem iti sabsabali ken agpapaimportanteda. Kuna ti maysa kadagiti autor: “Patien dagiti ubbing no ibaga kadakuada dagiti nagannakda a mas espesialda ngem iti dadduma. Mabalin a pagdaksanda dayta wenno ti komunidad.”
TI KUNA TI BIBLIA: “Ibagak iti tunggal maysa kadakayo dita a saanna a panunoten nga ad-adda ti bagina ngem iti rebbengna a panangpanunot; no di ket agpanunot tapno maaddaan iti nasimbeng a panagpampanunot.”—Roma 12:3.
Dagiti Positibo a Nataengan
Sigun iti report dagiti researcher ti Heidelberg University idiay Germany, uray no adun ti sakit ken pisikal a limitasion dagiti centenarian (agtawen iti 100 wenno nasursurok pay), napigsa pay laeng ti tarigagayda nga agtultuloy nga agbiag. Tallo iti kada uppat a centenarian a nainterbiu ti talaga a mangikarkarigatan nga agbiag ken mangusar iti biagda iti kasayaatan a pamay-an. Adda met dagiti planoda iti biag a nagaw-atdan, positiboda, mariknada nga adda serbi ti biagda, ken petpetpetanda dagiti prinsipio a nasursuroda iti relihionda ken dagiti nasayaat nga ug-ugali.
PANUNOTEM: Kas mabasa iti Eclesiastes 3:11, ania ti ipakpakita ti natural a tarigagay ti tao nga agtultuloy nga agbiag?


text:
Subrehion
Ti subrehion ket paset ti dakdakkel a rehion wenno kontinente ken kadawyan a naibatay iti lokasion. Dagiti puntos ti turong, a kas ti abagatan wenno akin-abagatan , ket kadawyan dagitoy a maus-usar a mangipalawag iti subrehion.
Dagiti subrehion ti Nagkaykaysa a Pagpagilian[urnosen | urnosen ti taudan]
Ti Dibision ti Estadistika ti Nagkaykaysa a Pagpagilian (UN) ket isu ti akin-rebbeng ti panangala, pranagprosesog, ken panangiwaras kadagiti pakaamo para iti Nagkaykaysa a Pagpagilian.[1] Idi 1999, daytoy ket nagparang-ay iti sistema ti makro-heograpia (kontinentel) dagiti rehion, subrehion, ken dagiti dadduma pay a napili a grupgrupo tapno makaireporta kadagiti panagdur-as a maipapan iti pannakagun-od kadagiti nadumaduma a gangandat ti milenia a panagrang-ay iti sangalubongan. Daytoy nga isbangan ket naaramid para kadagiti panggep ti estadistika ken inus-usar para kadagiti panagaramid ti panagusig ti estadistika.[2] Ti immuna a pablaak ti dibision ket ti libro ti World's Women 2000: Trends and Statistics idi 2000.
Segun ti Nagkaykaysa a Pagpagilian, ti pannakaidutok dagiti pagilian wenno luglugar iti naisangayan a pannakaigrupo ket para laeng pannakasayaat ti estadistika ken saan a mangibagbaga iti aniaman a panangipagarup a maipanggep ti politika wenno dadduma pay a pannakainaig dagiti pagpagilian wenno tertritorio.[3]
Dagiti nagibasaran[urnosen | urnosen ti taudan]
- ^ Dibision ti Estadistika ti Nagkaykaysa a Pagpagilian - Maipanggep Kaniami
- ^ Dibision ti Estadistika ti Nagkaykaysa a Pagpagilian - Pannakaidasig ti Pagalagadan ti Pagilian ken Kodkodigo ti Lugar
- ^ Pagalagadan ti pagilian wenno kodkodigo ti lugar ken dagiti rehion ti heograpia para iti panag-usar ti estadistika
Dagiti silpo ti ruar[urnosen | urnosen ti taudan]
- Dagiti eksperto ti Nagkaykaysa a Pagpagilian iti Nagnagan ti Heograpia
- Pannakaidasig kadagiti Kodigo ti Lugar ti Dibison ti Estadistika ti Nagkaykaysa a Pagpagilian


text:
Awanton ti Didigra!
Awanton ti Didigra!
ANIA ti reaksionmo no adda mangibaga kenka, “Dandanin mapukaw dagiti didigra”? Mabalin a pagarupem nga ang-angawennaka. Wenno mabalin a kunaem, “Agtagtagainepkan sa? Kasinginen ti biag dagiti didigra.”
Nupay kasla agnanayon nga adda dagiti natural a didigra, manamnamatayo nga agbalbaliwto ti kasasaad, ngem saan a babaen iti panagregget ti tao. Saan a naan-anay a maawatan ti tao dagiti pasamak iti nakaparsuaan ken saanda a makontrol wenno mabalbaliwan dagita. Kastoy ti insurat ni Ari Solomon iti nagkauna nga Israel a nalatak gapu iti sirib ken laingna nga agpaliiw: “Ti sangatauan saanda a masarakan ti aramid a naaramid iti baba ti init; uray kasano kaadu ti panagtartrabaho a sipipinget ti sangatauan tapno agsapul, kaskasdi a saanda a masarakan. Ket uray no kunaenda nga umdasen ti siribda a mangammo, saandanto a masarakan dayta.”—Eclesiastes 8:17.
Asino ti makabael a mangkontrol kadagiti natural a didigra no saan a kabaelan ti tao? Kuna ti Biblia nga ipagteng ti Dios daytoy a panagbalbaliw. Isu ti nangaramid kadagiti sistema ti ekolohia iti daga, kas iti siklo ti danum. (Eclesiastes 1:7) Saan a kas iti tao, aglaplapusanan ti pannakabalin ti Dios. Pinatalgedan dayta ni mammadto Jeremias idi kinunana: “O Soberano nga Apo Jehova! Adtoy sika inaramidmo ti langlangit ken ti daga babaen ti dakkel a pannakabalinmo ken babaen ti siuunnat a takiagmo. Ti intero a banag saan a nakaskasdaaw unay kenka.” (Jeremias 32:17) Tangay inaramid ti Dios ti daga ken ti amin nga elemento, siempre ammona a kontrolen dagiti bambanag ditoy daga tapno sitatalna ken sitatalged a makapagnaed dagiti tattao.—Salmo 37:11; 115:16.
Kasano ngarud nga aramiden ti Dios dayta a panagbalbaliw? Ibaga ti maikadua nga artikulo a ti adu a nakabutbuteng a paspasamak ita buklenda ti “pagilasinan” iti “panungpalan ti sistema ti bambanag.” Kinuna ni Jesus: “Inton makitayo a mapaspasamak dagitoy a banag, ammuenyo a ti pagarian ti Dios asidegen.” (Mateo 24:3; Lucas 21:31) Daytoy a Pagarian ti Dios wenno ti nailangitan a gobierno a binukel ti Dios mangipagtengto iti dadakkel a panagbalbaliw ditoy daga ket daytanto ti mangkontrol kadagiti natural nga elemento. Nupay kabaelan daytoy ti Dios, dinutokanna ti Anakna a mangibanag iti dayta. Isu ti tinukoy ni mammadto Daniel idi kinunana: “Kenkuana adda naited a panagturay ken dayaw ken pagarian, tapno dagiti ili, nasional a bungbunggoy ken pagsasao agserbida koma amin kenkuana a mismo.”—Daniel 7:14.
Ti Anak ti Dios, ni Jesu-Kristo, ti naipaayan iti pannakabalin a mangipagteng iti amin a panagbalbaliw tapno agbalin a makaay-ayo a pagnaedan ti daga. Idi adda ni Jesus ditoy daga, 2000 a tawen ti napalabasen, impakitana a kabaelanna a kontrolen dagiti natural nga elemento. Naminsan, idi adda iti barangay a kaduana dagiti adalanna iti Baybay ti Galilea, “giddato a dimteng ti dakkel a nadawel nga allawig, ket dagiti dalluyon immabla-ablatda iti barangay, iti kasta ngannganin matinep ti barangay.” Nagdanag dagiti adalanna di la ket ta malmesda, isu a nagpakaasida ken Jesus. Ania ti inaramidna? “Binabalawna [laeng] ti angin ken kinunana iti baybay: ‘Agtalnaka! Agulimekka!’ Ket nagtalna ti angin, ket naglinak.” Nasdaaw dagiti adalanna ket insaludsodda: “Siasino a pudpudno daytoy, agsipud ta uray ti angin ken ti baybay agtulnogda kenkuana?”—Marcos 4:37-41.
Di nagbayag, nagsubli ni Jesus idiay langit ket naikkan iti dakdakkel a pannakabalin ken autoridad. Kas Ari ti Pagarian ti Dios, rebbengenna ken kabaelanna nga ipagteng ti amin a panagbalbaliw a kasapulan tapno maipaayan dagiti tattao iti natalna ken natalged a biag ditoy daga.
Ngem kas nakitatayon, gapuanan ti naagum a tattao ti adu a problema ken didigra. Anianto ti aramiden ti Pagarian kadagidiay naagum ken saan nga agbalbaliw? Kuna ti Biblia nga umayto ni Apo Jesus “manipud langit a kadua dagiti mannakabalin nga anghelna iti dumardarang nga apuy, bayat nga iyegna ti pammales kadagidiay saan a makaammo iti Dios ken kadagidiay saan nga agtulnog iti naimbag a damag maipapan ken Apotayo a Jesus.” Wen, ‘dadaelennanto dagidiay mangdaddadael iti daga.’—2 Tesalonica 1:7, 8; Apocalipsis 11:18.
Kalpasanna, ni Jesu-Kristo, nga “Ari ti ar-ari,” naan-anayton a kontrolenna dagiti natural a puersa ditoy daga. (Apocalipsis 19:16) Siguraduenna a saanton nga agsagaba iti aniaman a kalamidad dagiti iturayan ti Pagarianna. Usarennanto ti pannakabalinna a mangkontrol iti bambanag iti tangatang tapno magunggonaan ti sangatauan iti nadumaduma a paniempo ken panawen. Matungpalton ti nabayagen nga inkari ni Jehova a Dios kadagiti adipenna: “Sigurado nga ipaaykonto met dagiti dumayasadas a tudoyo iti umiso a tiempoda, ket pudno nga ipaayto ti daga ti bungana, ket ti kayo iti tay-ak ipaaynanto ti bungana.” (Levitico 26:4) Saanton nga agamak dagiti tattao a mangbangon iti balay ta awanen ti kalamidad a mangdadael iti dayta: “Pudno unay a mangbangondanto iti balbalay ket agnaedda; ket pudno unay nga agmuladanto kadagiti kaubasan ket kanenda ti bungada.”—Isaias 65:21.
Ania ti Masapul nga Aramidem?
Awan duadua a kayatmo met ti agbiag iti lubong nga awanen dagiti didigra. Ania ngarud ti aramidem tapno addakanto sadiay? Saan nga agbiag iti awanan-didigra a lubong ‘dagidiay saan a makaammo iti Dios ken dagidiay saan nga agtulnog iti naimbag a damag.’ Gapuna, masapul nga adalem ti maipapan iti Dios, suportaram ti panangiturayna iti daga, ken agtulnogka iti naimbag a damag ti Pagarian nga impasdekna babaen iti Anakna. Kasta ti kalikaguman ti Dios kadatayo.
Ti panangadal a naimbag iti Biblia ti kasayaatan a pamay-an tapno maammuam dagitoy. Naglaon ti Biblia kadagiti instruksion tapno maikarika nga agbiag iti natalged a daga nga iturayan ti Pagarian. Agpatulongka kadagiti Saksi ni Jehova tapno maammuam ti isursuro ti Biblia. Sidadaanda a tumulong kenka. No agreggetka a mangam-ammo iti Dios ken agtulnogka iti naimbag a damag, sigurado a matungpalto kenka ti sasao ti Proverbio 1:33: “No maipapan iti daydiay umim-imdeng kaniak, agtaengto iti kinatalged ket saanto a masinga manipud alinggaget ti didigra.”


text:
Matungpalto ti Panggep ni Jehova!
“Sinaok a mismo dayta; iyegkonto met. Binukelko dayta, aramidekto met.”—ISA. 46:11.
KANTA: 147, 149
1, 2. (a) Ania ti impakaammo ni Jehova kadatayo? (b) Ania ti ipasigurado kadatayo ti Isaias 46:10, 11 ken 55:11?
IPAKITA dagiti umuna a sasao ti Biblia daytoy simple ngem nagpateg a kinapudno: “Idi punganay, ti Dios pinarsuana ti langlangit ken ti daga.” (Gen. 1:1) Nagbassit ti ammotayo maipapan kadagiti pinarsua ti Dios, kas iti law-ang, lawag, ken grabidad, ken bassit laeng a paset ti uniberso ti nakitatayo. (Ecl. 3:11) Nupay kasta, impakaammo kadatayo ni Jehova ti panggepna iti daga ken kadagiti tattao. Nadisenio ti daga a pagtaengan dagiti lallaki ken babbai a naparsua iti ladawan ti Dios. (Gen. 1:26) Agbalinda nga annakna, ket ni Jehova ti Amada.
2 Kas nailawlawag iti maikatlo a kapitulo ti Genesis, adda nangpadas a mangpaay iti panggep ni Jehova. (Gen. 3:1-7) Ngem di pulos agballigi dayta a pananggandat. Awan ti makalapped ken Jehova. (Isa. 46:10, 11; 55:11) Isu a masiguradotayo a matungpal iti umiso a tiempo ti orihinal a panggep ni Jehova!
3. (a) Ania dagiti kinapudno a nagpateg a maammuantayo tapno maawatantayo ti mensahe ti Biblia? (b) Apay nga adalentayo ita dagita a pannursuro? (c) Ania dagiti saludsod nga usigentayo?
3 Sigurado nga ammotayo ti isursuro ti Biblia maipapan iti panggep ti Dios iti daga ken iti tattao ken iti kapatgan nga akem ni Jesu-Kristo iti pannakaibanag ti panggep ti Dios. Nagpateg dagita ken mabalin a dagita a kinapudno ti kaunaan a naammuantayo idi nagadaltayo iti Sao ti Dios. Dayta ti makagapu a kayattayo nga isuro kadagiti tattao dagitoy a nagpateg a kinapudno. Bayat nga ad-adalentayo daytoy nga artikulo iti kongregasion, ikagkagumaantayo met nga awisen iti Pananglaglagip iti ipapatay ni Kristo ti amin a tao a masarakantayo. (Luc. 22:19, 20) Adunto ti maammuan dagiti umatender maipapan iti panggep ti Dios. Gapuna, iti sumagmamano nga aldaw sakbay ti Memorial, nagsayaat a mangpanunottayo kadagiti usarentayo a saludsod a mangriing iti interes dagiti iyad-adalantayo ken ti dadduma nga interesado iti daytoy nagpateg nga okasion. Usigentayo dagitoy tallo a saludsod: Ania ti orihinal a panggep ti Dios iti daga ken kadagiti tattao? Ngem apay a kastoy ti kasasaadtayo ita? Ken apay a ti subbot a daton ni Jesus ti tulbek tapno matungpal ti panggep ti Dios?
ANIA TI ORIHINAL A PANGGEP TI NAMARSUA?
4. Kasano a makita kadagiti parsua ni Jehova ti dayagna?
4 Awan kaasping ni Jehova kas Namarsua. Kasayaatan ti amin nga aramidna. (Gen. 1:31; Jer. 10:12) Ania ti masursurotayo iti kinapintas ken kinaurnos a makita kadagiti parsuana? No paliiwentayo dagiti parsuana, masdaawtayo a makaammo nga adda nagsayaat a panggep ti amin nga inaramid ni Jehova, babassit man wenno dadakkel. Adda kadi saan nga agamanga iti kinakomplikado ti selula ti tao, ti kinalibnos ti kayyanak nga ubing, wenno ti kinapintas ti ilelennek ti init? Masdaawtayo kadagitoy gapu ta naparsuatayo nga addaan iti abilidad a mangapresiar iti kinapintas.—Basaen ti Salmo 19:1; 104:24.
5. Kasano a sinigurado ni Jehova a naurnos ti amin a parsuana?
5 Kas makita kadagiti parsuana, siaayat a nangikeddeng ni Jehova kadagiti paglintegan. Nangaramid kadagiti linteg ti nakaparsuaan ken moral a paglintegan tapno naurnos ti amin a banag. (Sal. 19:7-9) Ngarud, amin a banag iti uniberso ket adda naituding a lugar ken usarna iti panggep ti Dios. Pinarsua ni Jehova nga agtutunos ti amin a parsuana. Kas pagarigan, ti linteg ti grabidad ti mangtagtaginayon iti atmospera nga adda iti ngatuen ti daga, mangkonkontrol iti lebel ti danum ti baybay, ken mamagtalinaed a naurnos kadagiti bambanag a kasapulan iti biag. Agbiag ken aggaraw ti amin a parsua, a pakairamanan ti tao, sigun kadagitoy a paglintegan. Nalawag nga ipakita ti urnos iti nakaparsuaan nga adda panggep ti Dios iti daga ken kadagiti tattao. Iti ministeriotayo, iturturongtayo kadi ti dayaw iti Nangaramid iti daytoy nga urnos?—Apoc. 4:11.
6, 7. Ania dagiti insagut ni Jehova kada Adan ken Eva?
6 Orihinal a panggep ni Jehova nga agbiag nga agnanayon dagiti tattao ditoy daga. (Gen. 1:28; Sal. 37:29) Sipaparabur nga inikkanna da Adan ken Eva iti adu a napateg a sagut tapno matagiragsakda ti biag. (Basaen ti Santiago 1:17.) Inikkan ida ni Jehova iti wayawaya nga agpili, abilidad nga agrason, agayat, ken mangtagiragsak iti panaggayyem. Imbaga ti Namarsua ken Adan no kasano a maipakitana ti kinatulnog. Nasursuro met ni Adan no kasano ti agbiag ken mangaywan kadagiti animal ken iti daga. (Gen. 2:15-17, 19, 20) Pinarsua met ni Jehova da Adan ken Eva a makaraman, makarikna, makakita, makangngeg, ken makaangot. Mabalinda ngarud a tagiragsaken ti kinapintas ken kinabunga ti Paraiso a pagtaenganda. Awan patingga ti mabalin a trabahuen, aramiden, ken ammuen ti umuna a pagassawaan.
7 Ania pay ti karaman iti panggep ti Dios? Pinarsua ni Jehova da Adan ken Eva a mabalin a maaddaan iti perpekto nga annak. Pinanggep ti Dios a maaddaan iti annak dagiti annakda agingga a mapunno ti daga kadagiti tattao. Kayat ni Jehova nga ayaten dagiti nagannak a kas kada Adan ken Eva dagiti annakda, kas ti panangayatna kadagiti immuna a perpekto nga annakna. Nagbalin koma ti Daga a permanente a pagtaenganda, nga addaan iti amin a kasapulanda.—Sal. 115:16.
APAY A KASTOY TI KASASAADTAYO ITA?
8. Apay a naited ti linteg a masarakan iti Genesis 2:16, 17?
8 Saan a dagus a natungpal ti panggep ti Dios. Apay? Nangted ni Jehova kada Adan ken Eva iti simple a linteg tapno makitana no bigbigenda met laeng ti limitasion ti wayawayada. Kinunana: “Manipud iti tunggal kayo iti minuyongan mabalinmo ti agpennek a mangan. Ngem no maipapan iti kayo ti pannakaammo iti naimbag ken dakes dika mangan manipud iti dayta, ta iti aldaw a manganka manipud iti dayta mataykanto a di bumurong.” (Gen. 2:16, 17) Nalaka laeng a maawatan ken tungpalen da Adan ken Eva daytoy a linteg aglalo ta nakaad-adu met ti mabalinda a kanen.
9, 10. (a) Ania ti akusasion ni Satanas ken Jehova? (b) Ania ti pinili da Adan ken Eva? (Kitaen ti ladawan iti rugi ti artikulo.)
9 Babaen iti maysa nga uleg, inallilaw ni Satanas a Diablo ni Eva nga agsukir iti Amana a ni Jehova. (Basaen ti Genesis 3:1-5; Apoc. 12:9) Pinagparang ni Satanas a maiparit a mangan dagiti tao nga annak ti Dios iti “tunggal kayo iti minuyongan.” Kas man la ibagbagana: ‘Kayatmo a sawen, diyo mabalin nga aramiden ti kayatyo?’ Sa imbagana daytoy nalawag a kinaulbod: “Sigurado a saankayto a matay.” Kalpasanna, kinombinsirna ni Eva a saanna a kasapulan ti dumngeg iti Dios. Kunana: “Ammo ti Dios nga iti mismo nga aldaw a pannanganyo manipud iti dayta sigurado a maluktan dagiti matayo.” Pinagparang ni Satanas nga iparparit ni Jehova a manganda iti bunga ti kayo ta maluktan kano ti panunotda. Nagulbod pay ni Satanas idi inkarina: “Agbalinkayo a kas iti Dios, a makaammo iti naimbag ken dakes.”
10 Masapulen nga agdesision da Adan ken Eva. Agtulnogda ngata ken Jehova, wenno ipangagda ti uleg? Pinilida ti agsukir iti Dios. Gapu iti dayta, kimmanunongda iti panagrebelde ni Satanas. Tinallikudanda ni Jehova kas Amada ket insinada ti bagida iti pannalaknibna.—Gen. 3:6-13.
11. Apay a saan a pinanuynoyan ni Jehova ti panagrebelde da Adan ken Eva?
11 Nagbalin nga imperpekto da Adan ken Eva idi nagrebeldeda ken Jehova. Nagresulta pay dayta iti pannakaisinada ken Jehova ta ‘nasin-aw unay dagiti matana tapno kumita iti dakes.’ Gapuna, saanna a mabalin a panuynoyan ti kinadakes. (Hab. 1:13) No pinanuynoyanna dayta, agpeggad ti amin a sibibiag a parsuana—idiay man langit wenno ditoy daga. Kangrunaanna, no binaybay-an lattan ti Dios ti panagsukir idiay Eden, mapagduaduaan koma ti kinamapagtalkanna. Ngem saan nga agbaliwbaliw dagiti paglintegan ni Jehova; dina pulos salungasingen dagita. (Sal. 119:142) Isu nga uray no adda wayawaya nga agpili da Adan ken Eva, awan ti kalinteganda a mangsukir iti linteg ti Dios. Kas resulta ti panagrebeldeda ken Jehova, natayda ket nagsublida iti tapok a nakaparsuaanda.—Gen. 3:19.
12. Ania ti napasamak kadagiti annak ni Adan?
12 Idi kinnan da Adan ken Eva ti prutas, nailaksiddan a miembro ti pamilia ti Dios. Pinaruar ida ti Dios manipud Eden, ket awan namnamadan a makasubli pay. (Gen. 3:23, 24) Maitutop laeng a dinusa ida ni Jehova kas resulta ti desisionda. (Basaen ti Deuteronomio 32:4, 5.) Gapu ta imperpekton ti tao, saannan a naan-anay a matulad dagiti galad ti Dios. Saan la a napukaw ni Adan ti nagsayaat a masakbayan; impatawidna pay kadagiti annakna ti kinaimperpekto, basol, ken ipapatay. (Roma 5:12) Impaidamna kadagiti annakna ti namnamada nga agbiag nga agnanayon. Kanayonanna, saanen a mabalin a maaddaan da Adan ken Eva iti perpekto nga anak; kasta met dagiti annakda. Kalpasan a nasulisog ni Satanas a Diablo da Adan ken Eva, intultuloyna nga iyaw-awan dagiti tattao agingga ita.—Juan 8:44.
ISUBLI TI SUBBOT TI RELASIONTAYO ITI DIOS
13. Ania ti kayat ni Jehova a masagrap dagiti tattao?
13 Ngem saan nga aggibus ti ayat ti Dios kadagiti tattao. Nupay nagsukir da Adan ken Eva, kayat ni Jehova a maaddaantayo iti nasayaat a relasion kenkuana. Dina kayat a matay ti asinoman. (2 Ped. 3:9) Isu a kalpasan la unay ti panagrebelde, nangaramid ti Dios iti solusion tapno maisubli ti dati a relasion ti tao kenkuana. Ngem pinagtalinaedna dagiti nalinteg a pagalagadanna. Kasano nga inaramid dayta ni Jehova?
14. (a) Sigun iti Juan 3:16, ania ti inaramid ti Dios tapno magun-odan dagiti tattao ti biag nga agnanayon? (b) Ania a saludsod ti mabalintayo a pakisaritaan kadagiti interesado?
14 Basaen ti Juan 3:16. Mabalin nga adu kadagiti inawistayo para iti Memorial ti makaammo iti dayta a bersikulo. Ngem ti saludsod, Kasano a nagbalin a posible ti biag nga agnanayon babaen iti daton ni Jesus? Makatulong ti kampania para iti Memorial, ti mismo a Memorial, ken ti panangsarungkartayo kadagiti immatender tapno mailawlawagtayo kadagiti interesado ti sungbat dayta a nagpateg a saludsod. Mabalin a maragsakanda no naan-anay a maawatanda nga ebkas ti ayat ken sirib ni Jehova ti panangipaayna iti subbot. Ania dagiti punto maipapan iti subbot ti mabalintayo nga ilawlawag kadakuada?
15. Ania ti nakaidumaan ni Jesus ken ni Adan?
15 Nangipaay ni Jehova iti perpekto a tao nga agserbi kas mannubbot. Masapul nga agbalin a nasungdo ken Jehova dayta a perpekto a tao ken sisasagana a matay para iti nailunod a sangatauan. (Roma 5:17-19) Manipud langit, inyakar ni Jehova ti biag ti inauna a parsuana ditoy daga. (Juan 1:14) Nagbalin a perpekto a tao ni Jesus, a kas met idi ken Adan. Ngem saan a kas ken Adan, nagtulnog ni Jesus kadagiti pagalagadan ni Jehova a kas iti manamnama iti perpekto a tao. Uray kadagiti nakaro a pannubok, saan a pulos nagbasol ni Jesus ken saan a nagsukir iti aniaman a linteg ti Dios.
16. Apay a nagpateg a sagut ti subbot?
16 Kas perpekto a tao, maisalakan ni Jesus dagiti tattao manipud iti basol ken ipapatay babaen ti panangisakripisiona iti biagna para kadakuada. Inaramidna ti amin a rumbeng nga inaramid koma ni Adan—ti panagbalin a nasungdo ken natulnog iti Dios kas perpekto a tao. (1 Tim. 2:6) Babaen iti subbot a daton ni Jesus, naluktan ti dalan nga agturong iti agnanayon a biag para iti “adu”—lallaki, babbai, ken ubbing. (Mat. 20:28) Ti subbot ti tulbek a nanglukat iti ruangan iti pannakatungpal ti orihinal a panggep ti Dios. (2 Cor. 1:19, 20) Gapu iti subbot, adda namnama ti amin a matalek a tattao nga agbiag nga agnanayon.
LINUKTAN NI JEHOVA TI RUANGAN TAPNO MAKASUBLITAYO
17. Ania ti nagbalin a posible gapu iti subbot?
17 Nagdakkel ti insakripisio ni Jehova iti panangipaayna iti subbot. (1 Ped. 1:19) Ipatpategna unay dagiti tattao nga uray la situtulok nga impalubosna a matay ti bugbugtong nga Anakna para kadatayo. (1 Juan 4:9, 10) Arigna a ni Jesus ti nangitakder iti akem ti immuna a tao nga amatayo a ni Adan. (1 Cor. 15:45) Babaen iti dayta, saannatay la nga insalakan ni Jesus iti ipapatay; inikkannatayo pay iti gundaway a makasubli iti pamilia ti Dios. Wen, gapu iti daton ni Jesus, mabalinen nga awaten ni Jehova dagiti tattao iti pamiliana nga awan ti masalungasingna a pagalagadanna. Saan kadi a makaparagsak a panunoten a perpektonton ti amin a matalek a tattao? Naan-anayton nga agkaykaysa ti pamilia ti Dios idiay langit ken ditoy daga. Talaga a makunanton nga annaknatayo amin ti Dios.—Roma 8:21.
18. Kaano nga agbalin ni Jehova kas “amin a bambanag iti tunggal maysa”?
18 Saan a nalapdan ti panagrebelde ni Satanas ti ayat ni Jehova kadagiti tattao, ken uray ti panagbalin a nasungdo dagiti imperpekto a tao ken Jehova. Babaen iti subbot, tulonganto ni Jehova ti amin nga annakna nga agbalin a naan-anay a nalinteg. Panunotem ti kasasaad inton agbiag nga agnanayon ti amin a mangbigbig iti “Anak ken mangwatwat iti pammati kenkuana.” (Juan 6:40) Gapu iti kinasirib ken napalalo a panagayat ni Jehova, pagbalinennanto a perpekto ti pamiliana ditoy daga, kas iti orihinal a panggepna. Agbalinton ti Amatayo a ni Jehova kas “amin a bambanag iti tunggal maysa.”—1 Cor. 15:28.
19. (a) Gapu iti panagyamantayo iti subbot, matignaytayo a mangaramid iti ania? (Kitaen ti kahon nga “ Itultuloytayo a Biroken Dagiti Maikari.”) (b) Ania ti usigentayo maipapan iti subbot iti sumaruno nga artikulo?
19 Gapu iti panagyamantayo iti subbot, matignaytayo a mangaramid iti amin a kabaelantayo a mangipakaammo kadagiti tattao dagiti bendision nga ipaay ti nakapatpateg a sagut. Masapul a maammuanda a ti subbot ti pamay-an ni Jehova a mangipaay iti namnama a biag nga agnanayon kadakuada gapu iti ayatna. Ngem saan la a dayta ti naaramidan ti subbot. Mausig iti sumaruno nga artikulo no kasano a nasungbatan ti isyu a pinataud ni Satanas idiay hardin ti Eden babaen iti daton ni Jesus.


text:
Soroastrianismo
Ti Soroastrianismo ken makunkuna pay iti Masdaismo ken Magianismo, ket maysa a taga-ugma a Irani a relihion ken maysa a relihioso a pilosopia. Daytoy idi ket estado a relihion iti Akuemenida nga Imperio ken Sassanid nga Imperio. Ti bilang dagiti Soroastriano iti sangalubongan ket agdumaduma manipud ti baetan ti 145,000 aginggana iti 2.6 a riwriw.[1]
Idiay akin-daya paset ti taga-ugma a Persia kadagiti napalabas a tawtawen ti BCE ti maysa a relihioso a pilosopo a tinawtawagan ti Soroastro ket inpalakana ti panteon dagiti nasapa a dios ti Iran[2] kadagiti dua nga agsinnuppiat a puersa: Ahura Mazda (Mangilawlawag Saririt) ken dagiti pay Angra Mainyu (Makadadael nga Espiritu) a nakisinnuppiat.
Dagiti kapanunotan ni Soroastro ket nangiturongan ti maysa a pormal a relihion a naipanagan kaniana babaen idi agarup a maika-6 a siglo BCE ken nakaimpluensia kadagiti dadduma a simmarsaruno a relihion a mairaman ti Hudaismo, Gnosticismo, Kristianidad ken Islam.[3]
Dagiti nagibasaran[urnosen | urnosen ti taudan]
- ^ Dagiti Nangruna aRelihion iti Lubong a Nairanggo babaen kadagiti Sumursurot naal aidi 14 Abril 2013
- ^ Boyce 1979, pp. 6–12.
- ^ John Hinnel (1997). Ti Pinguino a Diksionario iti Relihion. Penguin Books UK.
- Works cited
- Khan, Roni K (1996), "Dagiti Patpatien iti Soroastrianismo", http://tenets.parsizoroastrianism.com/ Awan wenno awan linaon ti
|title=(tulong)
- Black, Matthew; Rowley, H. H., dagiti ed. (1982), Komentario iti Biblia ni Peake, New York: Nelson, ISBN 0-415-05147-9
- Boyce, Mary (1984), Dagiti testo a taudan para iti panagadal iti Soroastrianismo, Manchester: Manchester UP, ISBN 0-226-06930-3
- Boyce, Mary (1987), Soroastrianism: Ti Nalimeb ngem Nabileg a Kaadda iti Hudio-Kristiano a Lubong, Londres: William's Trust
- Boyce, Mary (1979), Dagiti Soroastriano: Dagiti Relihioso a Pammatida ken dagiti Panagsanay, Londres: Routledge, ISBN 0-415-23903-6
Dagiti silpo ti ruar[urnosen | urnosen ti taudan]
Midia a mainaig iti Soroastrianismo iti Wikimedia Commons
- Kitaen ti Ti Soroastrianismo iti Proyekto ti Nawaya a Direktorio (iti Ingles)


text:
Bremen
Ti Siudad a Munisipalidad ti Bremen (Aleman: Stadtgemeinde Bremen, Panangibalikas nga Aleman: [ˈbʁeːmən] ( denggen)) ket maysa a Hanseatika a siudad idiay amianan a laud ti Alemania. Daytoy ket maysa a komersio ken industria a siudad nga adda dagiti nangruna a puerto idiay Karayan Weser, ti Bremen ket paset ti Bremen-Oldenburg a metropolitano a lugar (2.4 a riwriw a tattao). Ti Bremen ket isu ti maikatlo a kaaduan ti populasion a siudad idiay Akin amianan nga Alemania ken ti maikasangapulo idiay Alemania.
Ti Bremen ket adda ti 60 km (37 mi) iti abagatan manipud ti sabangan ti Karayan Weser idiay Baybay Amianan. Nga adda ti Bremerhaven idiay asideg ti sabangan, dagitoy dua ket buklenda dagiti estado ti Bremen (opisial a nagan: Freie Hansestadt Bremen - Nawaya a Hanseatika a Siudad ti Bremen).
Dagiti nagibasaran[urnosen | urnosen ti taudan]
- ^ "Bevölkerungsstand und Bevölkerungsbewegung am 31.12.2015" (PDF). Statistisches Landesamt Bremen (iti Aleman). Hulio 2016.


text:
Salaysay ni Eden A. Alviar
(Maudi iti dua a paset)
Natibker ti debosion dagiti adu a mamati iti imahe ni Apo Nazareno. Ngem ania kadi ti pakasaritaan daytoy nga imahe ni Apo Jesus ta napalaus la unayen ti debosion dagiti adu a Katoliko a Pilipino?
Ti imahe ti nangisit nga Apo Nazareno ket naaramid iti natangken a kayo idi maikanem a Siglo babaen ti grupo dagiti Kastila nga Agustiniano Recoletos a praile sadiay Acapulco, Mexico. Naisangpet ti imahe iti Pilipinas idi 1606. Daydi Papa Inocensio X ket binigbigna ti grupo dagiti laygo a Confraternity of Santo Cristo Jesus Nazareno idi 1650 para ti pannakaitandudo ti debosion iti imahe. Kabayatan ti napaut a panawen iti panagturay dagiti Kastila iti Pilipinas, napawilan dagiti Pilipino nga agkameng iti Cofradía de Nuestro Santo Jesús Nazareno. Impaay met ni Papa Pio VII ti pamendisionna kadagiti deboto idi 1880, ken inyetnagna ti Plenaria Indulhensia wenno pannakapakawan ti basol dagiti napasnek nga agkararag ken Apo Nazareno. .
Immuna a nagtaeng ti imahe ni Apo Nazareno kadagiti nagduduma a simbaan sadiay Manila pakairamanan ti simbaan ni San Nicolas de Tolentino (iti ayan ti Rizal Park ita) sakbay a naibalay iti simbaan iti Quiapo idi 1787.
Nalatak ti imahe iti intero a Pilipinas ket patien dagiti adu a deboto a daytoy ket milagroso a babaen ti panangsagid laeng ket maagasan dagiti sakitda wenno mapatgan dagiti dawatda iti Dios. Ti pammati iti kinamilagroso ti imahe ti nangallukoy kadagiti umad-adu a deboto ken ni Apo Nazareno.
Mamitlo a daras a mairuar ti orihinal wenno duplikado nga imahe ni Apo Nazareno manipud iti simbaan iti Quiapo para iti panagdaydayaw ti publiko – iti Biernes Santo, Enero 1 nga umuna nga aldaw ti Nobena, ken iti sakbay ti kaaldawan ti piesta para iti Traslacion. Ti Traslacion iti piesta ket ibiagna ti pannakaiyakar ti imahe idi 1787 manipud iti orihinal a nagyananna iti disso ti Rizal Park agingga sadiay simbaan iti Quiapo.
Naipanagan iti imahe a Jesus Nazareno a nagbalin a nagan wenno titulo ni Apo Jesus kabayatan ti kaaddana sadiay Nazareth, Galilea. Ti kinapateg ti estatua kadagiti Katoliko a Pilipino ket maipakita iti kaadu dagiti deboto a makikaykaysa iti Traslacion kadagiti kalsada iti Manila kabayatan ti piesta iti Quiapo, ken dagiti rineprep a makimkimisa iti inaldaw iti simbaan ni Apo Nazareno nangruna iti Biernes.
Naidumduma a talaga ti debosion dagiti deboto ken ni Apo Nazareno sadiay Quiapo ta saanda nga ikankano ti rigat ken peggad tapno laeng makipasetda iti dayta a naindaklan a piesta ken matungpalda ti kari ken panatada. Adda dagiti mangibilang a ti wagas ti panagdaydayaw dagiti deboto iti Nangisit a Nazareno ket maibilang a panagan-anito wenno panagrukbab iti didiosen (idolatry). Ngem kadagiti deboto, ibilangda dayta a saan nga idolatry no di ketdi panangipaduyakyak ti nauneg a pammati ken panagtalekda iti Dios. Ipakita laeng daytoy ti rikna dagiti adu a Pilipino iti tarigagayda a mangpunas, mangsagid, mangagep wenno mangabrasa kadagiti sagrado a banag.
Naisangsangayan ti wagas ti debosion dagiti relihioso a Pilipino a mangipakita ti pammatida iti Dios kas Kristiano. Nagsayaat koman no dagiti kaaduan a Pilipino a Kristiano ket mayanninawda iti panagbiagda ti napudpudno a debosion ken ni Apo Nazareno babaen ti panangsurotda iti pammatuladna a saan a nagkitakit a nagbaklay ken natay iti krus gapu iti ayatna kadagiti tattao.#


text:
Amsterdam
Ti Amsterdam (/ˈæmstərdæm/; Olandés [ˌɑmstərˈdɑm] ( denggen)) ket isu ti kadakkelan a siudad ken ti kapitolio iti Olánda. Ti agdama a puesto ti a kas ti kapitolio a siudad iti Pagarian iti Olánda ket naturayan babaen ti batay-linteg iti Agosto 24, 1815 ken dagiti sumaruno.[3] Ti Amsterdam ket addaan ti populasion ti 783,364 iti uneg a patingga ti siudad, ti urbano a populasion a 1,209,419 ken metropolitano a populasion a 2,158,592.[4] Ti siudad ket addan idiay probinsia iti Amianan nga Olánda idiay laud iti daytoy a pagilian. Naibuklan daytoy ti akin-amianan a paset iti Randstad, maysa kadagiti kadakkelan a konurbasion idiay Europa, nga addan ti populasion ti agarup a 7 a riwriw.[5]
Dagiti nagibasaran[urnosen | urnosen ti taudan]
- ^ "Kerncijfers voor Amsterdam en de stadsdelen". os.amsterdam.nl. Panagsukisok ken Estadistika a Serbisio, Siudad iti Amsterdam. 1 Enero 2006. Naala idi 4 Abril 2007.
- ^ "Kalawa, densidad ti populasion, densidad ti pagnaedan ken pakatengngaan panagnaed". os.amsterdam.nl. Panagsukisok ken Estadistika a Serbisio, Siudad iti Amsterdam. 1 Enero 2006. Naala idi 13 Agosto 2008.
- ^ Dutch Wikisource. "Grondwet voor het Koningrijk der Nederlanden (1815) (Olandés)". Naala idi Mayo 2, 2008.
- ^ "Dagiti Kinapudno ken Rukod". I amsterdam. Naala idi Hunio 1, 2011.
- ^ "Randstad2040;Dagiti Kinapudno ken Rukod (p.26)(iti Olandés)" (PDF). VROM.
- Amsterdam
- Dagiti kapitolio idiay Europa
- Dagiti siudad idiay Olanda
- Dagiti Europeano a Kapitolio ti Kultura
- Dagiti siudad a nangsangaili dagiti Ay-ayam ti Kalgaw nga Olimpiada
- Dagiti nataengan a lugar a nabangon idi maika-13 a siglo
- Dagiti nataengan alugar idiay Amianan a Holanda
- Dagiti puerto a siudad ken ili idiay Olanda
- Dagiti puerto a siudad ken ili ti Baybaya Amianan


text:
Ti Libro ni Mormon ti napagtitipon a nasantuan a kasuratan a mayasping iti Biblia. Isu ti kasuratan ti pannakilanglangen ti Dios kadagiti umili iti America idi ugma ket linaonna ti pakabuklan ti agnanayon nga ebanghelio.
Insurat ti adu a propeta ti libro idi ugma babaen ti espiritu ti pammadto ken panangipaltiing. Naisurat dagiti balikasda iti balitok a pinanid, inadaw ken inyababa ni Mormon a propeta ken mannurat. Itden ti kasuratan ti napaspasamak iti dua a naindaklan a sibilisasion. Naggapu ti maysa iti Jerusalem idi 600 S.C., sa nagbalin a dua a pagilian, nga ammo iti nagan a Nephite ken Lamanite. Dimteng ti sabali a nasapsapa idi pinagduduma ti Apo ti pagsasao idiay Torre ti Babel. Daytoy a grupo ti maaw-awagan iti Jaredite. Kalpasan ti rinibu a tawen, nadadaelda amin malaksid dagiti Lamanite a kangrunaan a nagtaudan dagiti Indian nga Amerikano.
Ti panagministro ni Apo Jesucristo kadagiti Nephite kalpasan ti panagungarna ti kangrunaan a pasamak a naisurat iti Libro ni Mormon. Iparangarangna ti doktrina ti ebanghelio, ipalawagna ti plano ti pannakaisalakan, ken ibagana ti aramiden dagiti tao tapno magun-odda ti talna iti daytoy a biag ken agnanayon a pannakaisalakan iti sumuno a biag.
Idi nalpas ni Mormon dagiti sinuratna, inyawatna iti anakna a ni Moroni, a nanginayon iti sumagmamano a balikas sana inlemmeng iti turod ti Cumorah. Idi Septiembre 21, 1823, nagparang ni sigud a Moroni, ti naigloria, nagungar a tao, ken ni Propeta Joseph Smith ket insurona ti maipapan iti kadaanan a kasuratan ken ti naikari a pannakaipatarusna iti Ingles.
Iti naikeddeng a panawen, nayawat dagiti pinanid ken ni Joseph Smith, a nangipatarus kadagitoy babaen ti sagut ken pannakabalin ti Dios. Ita, naipablaaken iti adu a pagsasao a kas baro ken mainayon a pammaneknek a ni Jesucristo, Anak ti sibibiag a Dios ket iti dayta, amin nga umay kenkuana ken agtulnog kadagiti bilin ken linteg ti ebangheliona mabalin a maisalakan.
Maipapan iti daytoy a kasuratan ni Propeta Joseph Smith, kinunana: “Imbagak kadagiti kakabsat a ti Libro ni Mormon ti kalintegan a libro ditoy daga ket isu ti pagbatayan ti pammatitayo, ket as-asideg ti tao iti Dios babaen ti panangsurotna kadagiti linaonna, ngem ti sabali a libro.”
Nangisagana ti Apo iti sabali pay a sangapulo-ket-maysa a tattao a mainayon ken ni Joseph Smith a mangkita kadagiti balitok a pinanid ket agbalinda a kangrunaan a saksi iti kinapudno ken kinasagrado ti Libro ni Mormon. Nainayon ditoy dagiti naisurat a pammaneknekda a kas “Ti Pammaneknek dagiti Tallo a Saksi” ken “Ti Pammaneknek dagiti Walo a Saksi.”
Awisenmi ti amin a tao iti uray sadino man a mangbasa iti Libro ni Mormon, a mangusig iti kaungganda ti mensahe a linaonna, ket kalpasanna agsaludsodda iti Dios, ti Agnanayon nga Ama, iti nagan ni Cristo no pudno met la ti libro. Kadakuada a mangsursurot iti daytoy a wagas ken agdawat a napnuan pammati, magun-odda ti pammaneknek ti kinapudnona ken kinasagradona babaen ti pannakabalin ti Espiritu Santo. (Kitaen ti Moroni 10:3–5.)
Kadakuada a makagun-od iti daytoy nailangitan a pammaneknek manipud iti Nasantuan nga Espiritu maammuanda babaen ti sigud a pannakabalin a ni Jesucristo ti Mangisalakan iti lubong, a ni Joseph Smith ti agipaltiing ken propeta kadagitoy nga aldaw, ket Ti Simbaan ni Jesucristo dagiti Santo iti Ud-udina nga Aldaw ti Pagarian ti Apo a naipatakder manen iti daga, a maisagsagana iti maikadua a yaay ti Mesias.
Ti Pammaneknek Dagiti Tallo a Saksi
Maipakaammo iti amin a pagilian, kakabsat, pagsasao, ken tattao, a pakaidanonanto daytoy nga aramid: A dakami, a gapu iti parabur ti Dios Ama, ken ti Apotayo a ni Jesucristo, nakitami dagiti pinanid a naglaon kadagitoy a kasuratan, nga isu ti kasuratan dagiti tao ni Nephi, ken kasta met dagiti Lamanite, dagiti kakabsatda, ken kasta met dagiti tao ni Jared, a naggapu iti nasao a torre. Ken kasta met nga ammomi a dagitoy ti naipatarus babaen ti sagut ken pannakabalin ti Dios, ta ti timekna ti nangipalawag kadakami; isu nga ammomi a sitatalged a pudno ti naaramid. Kasta met a paneknekanmi a nakitami dagiti naikitikit iti pinanid; ken dagitoy ti naipakita kadakami babaen ti pannakabalin ti Dios, a saan a ti tao. Ket ipalawagmi iti nasimbeng a sao, a bimmaba ti anghel ti Dios manipud iti langit, ket intugotna ken impakitana kadakami, a naiggamanmi ken nakitami dagiti pinanid, ken dagiti naikitikit; ket ammomi a gapu iti parabur ti Dios Ama, ken ti Apotayo a ni Jesucristo, a nakitami ket saksianmi a pudno dagitoy a banag. Ken nakaskasdaaw iti imatangmi. Nupay kasta, imbilin kadakami ti timek ti Apo a masapul a dakami ti mangisurat iti daytoy; ket, tapno agtungpalkami iti bilin ti Dios, paneknekanmi dagitoy a banag. Ket ammomi a no napudnokami ken ni Cristo, maikkat kadagiti kawesmi ti dara ti amin a tao, ket sumarangkaminto nga awan mulitna iti pangukoman ni Cristo, ket makipagnaedkaminto kenkuana iti agnanayon idiay langit. Ket agpaay ti dayaw iti Ama, ken iti Anak, ken iti Espiritu Santo, a maysa a Dios. Amen.
Oliver Cowdery
David Whitmer
Martin Harris
Ti Pammaneknek Dagiti Walo a Saksi
Maipakaammo iti amin a pagilian, kakabsat, pagsasao, ken tattao, a pakaidanonanto daytoy nga aramid: Nga impakita kadakami ni Joseph Smith, Jun., ti nangipatarus itoy nga aramid, dagiti nasao a pinanid a kasla balitok; ket kas iti kaadu ti binulong nga impatarus ti nasao a Smith naiggaman; ken nakitami dagiti naikitikit, nga aglanglanga a kadaanan, ken naisangsangayan ti pannakaaramidna. Ket paneknekanmi ti kasuratan a sipapasnek, a ti nasao a Smith ti nangipakita kadakami, ta nakitami ken binagkatmi, ket ammomi a sitatalged nga adda iti nasao a Smith dagiti pinanid a nasaomin. Ket itedmi ti nagnaganmi, a mangpaneknek iti lubong iti nakitami. Ket saankami nga agulbod, paneknekan ti Dios daytoy.
Christian Whitmer
Jacob Whitmer
Peter Whitmer, Jun.
John Whitmer
Hiram Page
Joseph Smith, Sen.
Hyrum Smith
Samuel H. Smith
Ti Pammaneknek ni Propeta Joseph Smith
Dagitoy ti balikas ni Propeta Joseph Smith maipapan iti yaay ti Libro ni Mormon:
“Iti rabii ti…maikaduapulo-ket-maysa ti Septiembre [1823]…nagkararagak a sipapakumbaba iti Mannakabalin a Dios…
“Bayat ti yaawagko iti Dios, natakuatak ti lawag nga agan-anaraar iti siledko, a nagtultuloy a rimmaniag agingga a nalawlawagen ti siled ngem iti tengnga ti aldaw, sa kellaat a nagparang ti maysa a kinatao iti abay ti katrek, a nakatakder iti angin, gapu ta saan a nasagid dagiti dapanna ti basar.
“Nagkawes iti nalawa a roba a naisangsangayan ti kinapurawna. Kinapuraw nga awan ti umartap iti nakitakon ditoy daga; wenno patiek koma nga adda naaramid iti daga a kas iti kinapuraw ken kinaraniagna. Awan ti abbong dagiti dakulapna, kasta met dagiti takiagna, iti ngatuen ti pungupunguanna; kasta met dagiti dapanna, a kas kadagiti gurongna, iti ngatuen ti palaypalayna. Agpaparang met ti ulo ken ti tengngedna. Natakuatak nga awan ti sabali nga aruatenna malaksid ti roba, gapu ta silulukat, ket makitak ti barukongna.
“Saan la a ti robana ti naisangsangayan ti kinapurawna, ngem nailangitan ti pakabuklan ti kinataona nga awan ti makailadawan, ket pudno a kasla iti kimat ti langana. Nalabes ti kinalawag ti siled, ngem saan a kas iti nangbalkot iti kinataona. Iti umuna a panangkitak kenkuana, nagbutengak; ngem in-inut a napukaw ti butengko.
“Inawagannak iti naganko, ket kinunana nga isu ti mensahero nga imbaon kaniak ti Dios, ket Moroni ti naganna; nga adda paaramid ti Dios kaniak; a masapul nga agpaay ti naganko kadagiti naimbag ken dakes iti amin a pagilian, kakabsat ken pagsasao, wenno agpadanto a naimbag ken dakes ti sawen ti amin a tao.
“Kinunana nga adda libro a naidulin, a naisurat iti balitok a pinanid, a nakaisuratan ti napasamak dagiti immuna a nagindeg iti daytoy a kontinente, ken ti puon a naggapuanda. Kinunana pay a linaonna ti pakabuklan ti agnanayon nga Ebanghelio, kas inyawat ti Mangisalakan kadagiti nagkauna a nagindeg;
“Kasta met, nga adda dua a bato iti pirak a bai—ket dagitoy a bato, a naimuntar iti kalasag, ti mangbukel iti maaw-awagan iti Urim ken Tumim—a nairaman kadagiti pinanid a naidulin; ket naited ken naaramat dagitoy a bato dagiti nabukel a Mammadto iti nagkauna wenno immuna a panawen; ken insagana ida ti Dios nga agpaay iti pannakaipatarus ti libro.
· · · · · · ·
“Ket imbagana manen kaniak, nga inton maalak dagiti pinanid a nasaona—ta saan pay a dimteng ti panawen a pannakaalada—diakto ipakita dagitoy iti uray siasino; kasta met ti kalasag a kadua ti Urim ken Tumim; kadagitinto laeng maibilin a pangipakitaak; ket madadaelakto no diak agtungpal. Bayat ti pannakisasaona kaniak maipanggep kadagiti pinanid, nalukatan ti parmatak ket nakitak ti lugar a nakaidulinan dagiti pinanid, ket nakalawlawag ken naisalsalumina isu nga ammok manen ti lugar idi sarungkarak.
“Kalpasan daytoy a pannakisao, nakitak ti lawag iti siled a napardas a nangbalkot iti tao a nakisao kaniak, ket nagtultuloy a kasta agingga a simmipnget manen ti siled, malaksid ti nangbalkot kenkuana, idi, kellaat a nakitak, arigna, a naglukat ti dana a kumamang iti langit, ket nagpangato agingga a namimpinsan a nagpukaw, ket nabati ti siled a kas met laeng iti sigud sakbay a nagparang daytoy nailangitan a lawag.
“Nagiddaak a nangpampanunot iti naisalsalumina a buya, ken masmasdaaw iti imbaga kaniak daytoy karkarna a mensahero; idi, iti kairut ti panagpampanunotko, kellaat a naduktalak a mangrugi manen nga aglawag ti siledko, ket iti apagdarikmat, a kasla iti sigud, adda manen ti nailangitan a mensahero iti abay ti iddak.
“Inrugina, ket inulitna manen dagiti imbagana iti immuna nga isasarungkarna, nga awan ti uray bassit a nagdumaanda; sa kalpasanna, imbagana kaniak ti naindaklan a panangukom a mapasamakto ditoy daga, ti nakaam-amak a panagsaknap ti bisin, ranget, ken angol; ket mapasamakto ditoy daga iti daytoy a kaputotan ti naladingit a pannakaukom. Kalpasan ti panangisalaysayna kadagitoy a banag, nagpangato manen a kas iti immuna.
“Iti daytoy a kanito, nadagsen dagiti panangipapan nga immapay kaniak, ket awan ti umapay a turog, ket nagiddaak a masmasdaaw kadagiti agpadpada a nakita ken nangngegak. Ngem anian a siddaawko idi makitak ti sigud a mensahero iti abay ti iddak, ket inulitna manen dagiti naibaganan; ket innayonna nga agannadak, ta padasennakto kano a sulisogen ni Satanas (a gapu iti napanglaw a kasasaad ti kaamaan ti amak), a mangala kadagiti pinanid iti gagem a bumaknang. Imparitna kaniak daytoy, a kinunana a masapul nga awan ti sabali a gandatko iti panangalak kadagiti pinanid no di ti pakaidayawan ti Dios, ken masapul a saanak a maawis iti sabali a gagem malaksid ti panangipasdek iti pagarianna; no saan diak ida maala.
“Kalpasan daytoy maikatlo nga isasarungkar, nagpangato manen iti langit a kas idi, ket nabatiak manen a mangub-ubog iti kinakarkarna ti napadasak; idi kalpasan ti maikatlo a panagpangato ti nailangitan a mensahero manipud iti yanko, dandani naigiddan ti panagtaraok ti kawitan a nakaammuak a parbangonen, a kaipapananna a nagpatnagkami a nagsarsarita.
“Bimmangonak iti iddak kalpasanna, ket, kas iti nakairuamak, sinangok dagiti nasken nga aramidek iti dayta nga aldaw; ngem, iti panangpadasko nga agtrabaho a kas iti napalpalabas, naduktalak a naugotanak iti pigsa ket saanak a makapagtrabaho. Nadlaw ti amak, nga agtartrabaho iti sibayko, nga adda di nasayaat a mapaspasamak kaniak, ket pinagawidnak. Rinugiak ti nagna nga agawid; ngem, iti iruruarko iti alad ti talon a yanmi, napukaw a namimpinsan ti pigsak, ket nadalupoak iti daga, ket naawananak iti puot.
“Immuna a nalagipko ti timek a nakisao kaniak, nga aw-awagannak iti naganko. Timmangadak, ket nakitak ti sigud a mensahero a nakatakder iti ngatuen ti ulok, a nalikmut iti lawag a kas idi damo. Inulitna manen kaniak ti amin nga imbagana iti napalabas a rabii, ket imbilinna a mapanak iti amak ket ibagak kenkuana ti parmata ken dagiti bilin a naawatko.
“Nagtungpalak; nagsubliak iti amak iti talon, ket inulitko kenkuana ti amin a banag. Imbagana kaniak a naggapu daytoy iti Dios, ket imbagana a mapanak ken aramidek ti imbilin kaniak ti mensahero. Pimmanawak iti talon, ket napanak iti lugar nga imbaga ti mensahero a nakaidulinan dagiti pinanid; ket gapu iti kinalawag ti parmata a naited kaniak maipapan itoy, nailasinko a dagus ti lugar apaman a nakadanonak idiay.
“Mainugot ti purok ti Manchester, probinsia ti Ontario, Nueva York, a yan ti turod a kalalainganna iti kadakkel, ken katayagan iti sangakaarrubaan. Iti akinlaud a paset daytoy a turod, iti saan nga adayo iti tuktok, iti pandag ti panakkelen a bato, adda dagiti pinanid, a naidulin iti kahon a bato. Napuskol daytoy a bato ken nagtimbukel a nagtimburog iti tengnga, ken naginduyas iti igidna, isu a makita ti akintengnga a pasetna a pimmissuol iti daga, ngem nagaburan iti daga ti aglawlaw nga igidna.
“Idi naikkatkon ti daga, nagsapulak iti barreta, nga insengngatko iti sirok ti igid ti bato, ket binasuelko babaen ti bassit a pigsak. Kimmitaak iti uneg, ket nakitak sadiay dagiti pinanid, ti Urim ken Tumim, ken ti kalasag, a kas nasao ti mensahero. Naaramid ti kahon a nagyanan dagitoy iti napidipid a batbato a kasla semento. Adda iti lansad ti kahon ti dua a bato a naisunggangat iti kahon, ket naiparabaw kadagitoy dagiti pinanid ken dadduma pay a banag.
“Pinadasko nga iruar ida, ngem imparit ti mensahero, ket naibaga manen a di pay dimteng ti panawen a pannakairuarda, ket di pay mabalin, agingga a mapalabas ti uppat a tawen manipud iti dayta a panawen; ngem imbagana a rumbeng a mapanak iti dayta a lugar iti apagisu a makatawen manipud iti dayta a kanito, ket agkitakami, ket rumbeng nga itultuloyko ti umay agingga iti panawen a mabalinen nga iruar dagiti pinanid.
“Ngarud, kas iti naibilin kaniak, tinawen a napanak, ket nasarakak sadiay iti tunggal isasarungkarko ti isu met laeng a mensahero, ken immawatak iti panangiwanwan ken pannakaammo manipud kenkuana iti tunggal panagsaritami, a sidadayaw iti kayat ti Apo nga aramiden, ken no kasano ken no ania a wagas ti pannakaimaton ti pagarianna iti ud-udina nga aldaw.
· · · · · · ·
“Dimteng ti panawen a pannakaala dagiti pinanid, ti Urim ken Tumim, ken ti kalasag. Iti maika-duapulo-ket-dua nga aldaw ti Septiembre, sangaribu-walo-gasut-ken-duapulo-ket-pito, nga ipapanko manen iti lugar a nakaidulinanda iti gibus ti sabali a tawen, inyawat ti sigud a nailangitan a mensahero babaen daytoy a paganetget: A siak ti rumbeng a mangaywan kadagitoy; a no baybay-ak ida, wenno gapu iti pannakaliwayko, maisinaak; ngem no usarek ti amin a kabaelak a mangaywan kadagitoy, agingga nga alaen ida ti mensahero, masapul a masalaknibanda.
“Naammuak ti gapuna idi agangay no apay a naipaganetget ti panangitalimengko kadakuada, ken no apay a kinuna ti mensahero a no naaramidkon ti nasken nga aramidek, alaennanto ida. Ta apaman laeng a naammuan ti kaaddada kaniak, adun ti napinget a mangagaw. Adu a panglakagan ti naaramat para iti dayta a gagem. Limmanlan ti pannakaparparigatko, ket nagtultuloy ti adu a nagpanggep a mangala kadagitoy manipud kaniak agingga iti mabalin. Ngem babaen ti sirib ti Dios, nagtalinaedda a natalged kadagiti imak, agingga a natungpalko ti naikeddeng nga aramidek. Ket, babaen ti tulag, innala ida ti mensahero, inyawatko ida kenkuana; ket addada iti aywanna agingga ita, iti maikadua nga aldaw ti Mayo, sangaribu-walo-gasut-ken-tallopulo-ket-walo.”
Para iti naan-anay a kasuratan, kitaen ti Joseph Smith—Pakasaritaan, iti Perlas a Kapatgan, ken History of the Church of Jesus Christ of Latter-day Saints, napagtitipon 1, dagiti kapitulo 1–6.
Immuna a naipablaak iti Ingles idi tawen 1830 a kas iti The Book of Mormon, ti kadaanan a kasuratan a nayeg ditoy daga, a kas timek dagiti tao nga agsasao manipud iti tapok, ken naipatarus iti agdama a pagsasao babaen ti sagut ken pannakabalin ti Dios kas ti panangsaksi babaen ti nailangitan a pammalubos.


text:
DAGITI TAMPOK ITI NAPALABAS A TAWEN
Damdamag
—Manipud iti Intero a Lubong
Timmulong Dagiti Polis a Nagidiskarga Kadagiti Hollow Block
Iti Kutaisi, a maikadua a kadakkelan a siudad iti Republic of Georgia, 13 a tawenen nga agas-asamblea dagiti kakabsat iti madaddadael ken daanen a paktoria iti arak. Mangikabilda kadagiti dadakkel a plastik a pannakabobida tapno saan a matedtedan dagiti tumabuno no agtudo. Ita, addaandan iti napintas a baro nga expandable a Kingdom Hall a mabalin a pagasambleaan ken pagkombensionan. Bayat ti konstruksion, 50 a boluntario ti agidisdiskarga kadagiti hollow block manipud iti trak idi inasitgan ida dagiti polis. Kayatda a kitaen ti mapaspasamak ket nasdaawda iti kinaragsak ken kinagaget dagiti boluntario isu a kinomendaranda ida. Timmulongda pay a nagidiskarga kadagiti hollow block ken imbagada kadagiti kakabsat nga umawagda laeng no adda mangriribuk kadakuada. Inkari met dagiti polis a tabunuanda ti umuna a kombension a maangay iti baro nga Assembly Hall.
Inlakona ti Bisikletana
Agtaltalon ken agitultulod kadagiti karga babaen ti bisikleta ti pagsapulan ni Malachi, a maysa a panglakayen a taga-Burundi. Tapno makatulong iti panagibangon iti Kingdom Hall-da, inkeddengna ti agboluntario iti inaldaw. Ngem kasapulanna ti kuarta a pangsuporta iti pamiliana bayat ti dua a bulan a konstruksion. Isu nga inlakona ti bisikletana ken intedna ken ni baketna ti dadduma a naglakuanna para iti kasapulan ti pamiliada sa indonarna amin iti konstruksion ti natedda. Kas resultana, adu ti nasursurona kadagiti Kingdom Hall construction servant. Idi nalpas ti Kingdom Hall, nakabirok iti trabaho iti konstruksion ta nakita dagiti tattao ti laingna nga agibangon. Idi agangay, nakagatang met laeng iti sabali a bisikletana!
Natignayda a Tumulong
Saan a kaskarina ti agibangon kadagiti Kingdom Hall iti adayo a luglugar iti Malawi. Iti napalabas a tawen serbisio, adda Kingdom Hall a naibangon iti maysa a lugar a di nasayaat ti kalsadana. Babaen kadagiti lugan a four-wheel drive, dagiti kakabsat manipud iti sanga nga opisina intulodda sadiay dagiti materiales para iti konstruksion. Kuna dagiti lumugar a kakabsat a naatrakar ti komunidad iti daytoy a proyekto. Adu a saan a Saksi ti timmulong ken nagrabrabii a nagidiskarga kadagiti darat, bato, semento, ken galba. Adda pay dagiti tiempo nga ad-adu ti nakipagtrabaho a saan a Saksi! Gapu ta maragsakanda iti kinapasnek dagiti Saksi ni Jehova nga agibangon iti disente a lugar a pagdaydayawan kadagiti adayo a lugar a kas iti ayanda, natignayda a tumulong.
Naglako Dagiti Ubbing iti Kendi
Idiay Côte d’Ivoire, adda agassawa nga special pioneer a mangyad-adal iti Biblia iti pagsasao a Bete iti agassawa a 10 ti annakda. Idi Mayo 2013, kayat ti intero a pamilia a tabunuan ti umuna nga asamblea iti Bete a maangay iti ili ti Daloa. Ngem 800 CFA ($1.60 U.S.) ti round trip a plete ti tunggal maysa. Nupay awan ti umdas a pagpleteda, determinadoda a tumabuno isu a nakapanunot ti ama iti remedio. Inikkanna ti inauna a balasangna iti 300 CFA ($.60 U.S.) a puonanna nga aglako iti kendi, ket nakaganansia iti umdas a pagpletena. Inikkan met ti ama iti sag-300 CFA ti dadduma pay nga annakna kas puonan iti ilakoda a kendi agingga a nakaurnongda amin iti pagpleteda. Gapuna, nakaduada dagiti kakabsat a nakiasamblea. Maragragsakanda unay a dimngeg iti programa iti mismo a pagsasaoda!


text:
Fiji
Nagsasabtan: 18°S 179°E / 18°S 179°E
Ti Fiji i/ˈfiːdʒiː/ (Fijiano: Viti; Fijiano Hindi: फ़िजी), opisial a ti Republika ti Fiji[7] (Fijiano: Matanitu ko Viti; Fijiano Hindi: फ़िजी गणराज्य[8] Fijī Gaṇarājya), ket maysa nga isla a pagilian idiay Melanesia idiay Abagatan a Taaw Pasipiko ti agarup a 1,100 nautika milia (2,000 km; 1,300 mi) nga amianan a daya ti Isla ti Amianan iti Baro a Selanda. Ti kaasitgan a kaarrubana ket ti Vanuatu iti laud, ti Baro a kaledonia iti Pransia iti abagatan a laud, ti Kermadec iti Baro a SElanda iti abagatan a daya, ti Tonga iti daya, ti Pranses a Samoa, a Wallis ken Futuna iti amianan a daya ken ti Tuvalu iti amianan.
Dagiti nagibasaran[urnosen | urnosen ti taudan]
- ^ Dr. A. Tschentscher, LL.M. "Paset 4 iti Fiji a Batay-linteg". Servat.unibe.ch. Naala idi 2009-05-03.
- ^ Departamento iti Ekonomia ken Sosial a Panakibiang Populasion a Dibision (2009). "Dagiti Prospekto ti Populasion ti Lubong, Tabla A.1" (PDF). 2008 a rebision. Nagkaykaysa a Pagpagilian. Naala idi 2009-03-12.
- ^ a b c d "Fiji". Internasional a Pundo ti Paguartaan. Naala idi 2011-04-21.
- ^ "Gini Index". World Bank. Naala idi 2 Marso 2011.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ "Timeanddate.com". Timeanddate.com. Naala idi 2010-05-02.
- ^ Idi Pebrero 2011, ti Opisina ti Kangrunaan a Ministro ket nangited ti sarita a ti nagan ti estado ket opisial a nasukatan iti Republika iti Fiji, ken ti nagan a naisurat idiay 1997 a batay-linteg ket kodapisen (ti batay-linteg ket nasuspende manipud idi Abril 2009). Kitaen ti Fijivillage.com (2011-02-03). "Ti Pagilian ket opisial a matawtawaganen a ti Republika iti Fiji". Naala idi 2011-02-04.
- ^ "Kukuras idiay Isla ti Long". wn.com. 2010. Naala idi 2010-09-15.
- Dagiti artikulo nga aglaon kadagiti akinruar a silpo ti pagsasao a Fijiano
- Dagiti artikulo nga aglaon kadagiti akinruar a silpo ti pagsasao a Fijiano Hindi
- Fiji
- Dagiti pagilian idiay Oceania
- Dagiti pagilian ken teritorio nga agsasao ti Ingles
- Dagiti pagilian ken teritorio nga agsasao ti Hindustani
- Dagiti pagilian nga isla
- Melanesia
- Dagiti mankomunidad a republika
- Dagiti estado ken teritorio a nabangon idi 1970
- Dagiti dati a kolonia ti Britaniko
- Dagiti estado a kameng ti Nagkaykaysa a Pagpagilian


text:
P500 ti kada bulan ti naituding nga awaten ti maysa a Beneficiary. Agdagup ti P1,500 iti tallo a bulan ti naawatda iti tunggal maysa.
Iti pannaki-amad ti Web In-Action idi Hunio 26, 203, impakaammo ni Mrs. Lydia S. Gazmen, Municipal Social Welfare Development Officer ti LGU-Cabugao nga umabot ti P307,500.00 ti dagup ti gatad a naited kadagiti 205 a benepisiario.
Nagatendar met iti nasao a pay-out activity da SB Member Dr. Carlito S. Pano, Committee Chair on Social Services ken dagiti pannakabagi ti DSWD Region 1 ken kameng ti MSWD Office ti LGU-Cabugao. # (Web In-Action


text:
Ni Nelson Aldrich Rockefeller (Hulio 8, 1908 – Enero 26, 1979) ket mays aidi nga Amerikano a negosiante, pilantropo, agseserbi ti publiko, ken politiko. Isu ket nagserbi a kas ti maika-41 a Bise Presidente iti Estados Unidos (1974–1977), a nagserbi babaen ni Presidente Gerald Ford, ken ti maika-49 a Gobernador ti New York (1959–1973). Isu pay ket nagserbi kadagiti administrasion ni Franklin Roosevelt, Harry Truman ken Dwight Eisenhower kadagiti nadumaduma a puesto. isu ket kameng ti Pamilia a Rockefeller, isu ket nalatak nga agur-urnong kadagiti arte.
Midia a mainaig kenni Nelson Rockefeller iti Wikimedia Commons


text:
No Dumteng ti Didigra, Matignaytayo a Tumulong Gapu iti Ayat
Tultulongan dagiti Saksi ni Jehova dagiti kapammatianda ken ti dadduma a tattao no tiempo ti rigat. Ar-aramidenda dayta gapu iti ayat, a pakabigbigan dagiti pudno a Kristiano.—Juan 13:35.
Mabasam iti baba ti dadduma kadagiti tulong a naited iti uneg ti 12 a bulan a nagpatingga idi katengngaan ti 2012. Saan pay a karaman dita dagiti naipaay a naespirituan ken emosional a tulong a kanayon a kakuykuyog ti panangsaranaymi. Dagiti Disaster Relief Committee a dinutokan dagiti branch office-mi ti nangorganisar iti kaaduan kadagita. Nakiraman met dagiti kongregasion kadagita a lugar iti panangited iti tulong.
Japan: Idi Marso 11, 2011, ti makin-amianan a paset ti Japan ket dinayyeg ti ginggined a nagresulta iti tsunami. Ginasut a ribu a tattao ti naapektaran. Sipaparabur nga inranud dagiti Saksi ni Jehova iti intero a lubong ti kuarta, paglaingan (skill), ken sanikuada tapno makatulong iti panagrekober dagiti biktima. Buyaem ti video-mi maipapan iti panangsaranay kadagiti biktima ti ginggined idiay Japan.
Brazil: Natay ti ginasut a tattao gapu iti layus, panagreggaay ti daga, ken mudslide. Gapuna, kadagiti apektado a rehion, nangipatulod dagiti Saksi ni Jehova iti 42 a tonelada a makan a saan nga alisto a madadael, 20,000 a bote ti danum, 10 a tonelada a bado, ken 5 a tonelada a suplay a mausar iti panagdalus, kasta met dagiti agas ken dadduma pay a banag.
Congo (Brazzaville): Idi bimtak ti maysa a bodega dagiti bala ken bomba, nadadael ti balay ti 4 a Saksi ni Jehova ken naperdi ti balay ti 28 a dadduma pay a Saksi. Naikkan dagiti biktima iti makan ken bado, ket pinadagus dagiti lumugar a Saksi dagiti pamilia a naapektaran iti didigra.
Congo (Kinshasa): Naikkan iti agas dagiti biktima ti kolera. Naited dagiti naidonar a bado kadagiti naapektaran iti layus gapu iti napigsa a tudo. Dagiti adda iti pagbakuitan ket naipaayan iti medikal a tulong, bin-i, ken tinontonelada a bado.
Venezuela: Naglayus ken nag-mudslide gapu iti napigsa a tudo. Tinulongan dagiti disaster relief committee ti 288 a naapektaran a Saksi. Nasurok a 50 a balay ti naipatakder. Maysa pay, tinulonganda dagidiay aggigian kadagiti balay a naapektaran gapu iti panagngato ti danum ti Lake Valencia.
Pilipinas: Naglayus iti dadduma a paset ti pagilian gapu iti bagyo. Nangipatulod ti sangay kadagiti makan ken bado para kadagiti biktima, ket timmulong dagiti lumugar a Saksi nga agdalus kalpasan nga immes-es ti danum.
Canada: Kalpasan ti dakkel a puor iti kabakiran idiay Alberta, nakaawat ti Slave Lake Congregation iti dakkel a donasion a naggapu kadagiti Saksi iti dayta a rehion a mausar iti panagdalus. Gapu ta sobra ti naawat ti kongregasion a kuarta, nasurok a kagudua ti indonarda para kadagiti biktima ti kalamidad iti dadduma a paset ti lubong.
Côte d’Ivoire: Sakbay, kabayatan, ken kalpasan ti gubat iti pagilian, naipaayan dagiti agkasapulan kadagiti relief goods, pagyanan, ken medikal a tulong.
Fiji: Gapu iti nakaro a layus a resulta ti napipigsa a tudo, nadadael ti taltalon ti kaaduan kadagiti 192 a Saksi a pamilia a naapektaran ket awanen ti pagsapulan ken pangalaanda iti makan. Isu a naipaayanda kadagiti kasapulanda a makan.
Ghana: Dagiti naapektaran iti layus iti makindaya a rehion ti pagilian ket naipaayan kadagiti makan, bin-i, ken baro a pagyanan.
United States: Gapu kadagiti dadakkel nga ipo-ipo, naperdi ti dadduma a paset ti 66 a balay dagiti Saksi iti tallo nga state ken interamente a nadadael ti 12 a balay dagiti Saksi. Uray adda insurance ti kaaduan kadakuada, naipaayanda latta iti pinansial a tulong tapno al-alistoda a makabangon.
Argentina: Tinulongan dagiti kongregasion dagiti Saksi ni Jehova dagiti adda iti abagatan a paset ti pagilian a naperdian iti balay gapu iti lahar.
Mozambique: Nasuplayan iti makan ti nasurok a 1,000 a tattao a naapektaran iti nakaro a tikag.
Nigeria: Naikkan iti pinansial a tulong ti 24 a Saksi a karaman iti nakaro a pannakaaksidente ti maysa a bus. Natulongan met ti adu a tattao nga aggigian iti amianan a paset ti pagilian a naawanan iti balay gapu iti panaglalaban ti nagduduma a tribu ken relihion.
Benin: Naikkan kadagiti agas, badbado, moskitero, mainum a danum, ken pagdagusan dagiti naapektaran iti nakaro a layus.
Dominican Republic: Kalpasan ti nagpigsa a bagyo nga Irene, timmulong dagiti kongregasion sadiay iti panangtarimaan, ken nangipaayda kadagiti material a kasapulan.
Ethiopia: Naipaayan iti pinansial a tulong dagiti biktima iti dua a lugar a naapektaran iti nakaro a tikag ken iti maysa a lugar a naapektaran iti layus.
Kenya: Naikkan iti pinansial a tulong dagiti naapektaran iti nakaro a tikag.
Malawi: Naipaayan iti tulong dagiti aggigian iti Dzaleka refugee camp.
Nepal: Napakaruan ti balay ti maysa a Saksi gapu iti landslide. Naibangonan iti temporario a balay, ken tinulongan dagiti kakongregasionna.
Papua New Guinea: Adda dagiti nangigagara a nangpuor iti walo a balay dagiti Saksi. Nayurnos a maibangon manen dagita.
Romania: Nadadael ti balay ti dadduma a Saksi gapu iti layus. Naikkanda iti tulong tapno maibangon manen dagita.
Mali: Nangted ti Senegal, maysa kadagiti kaarrubana a nasion, iti pinansial a tulong kadagidiay awanan iti umanay a makan gapu iti bassit nga apit a resulta ti nakaro a tikag.
Sierra Leone: Dagiti doktor a Saksi a taga-France ket nangted iti medikal a tulong kadagiti Saksi ni Jehova nga aggigian kadagiti lugar a naapektaran iti gubat.
Thailand: Dakkel ti perhuisio nga inyeg dagiti nakaro a layus kadagiti sumagmamano a probinsia. Adda 100 a balay ken 6 a Kingdom Hall a tinarimaan ken dinalusan dagiti relief team.
Czech Republic: Kalpasan a dinadael dagiti layus ti sumagmamano a balay iti Czech Republic, timmulong a simmaranay dagiti Saksi manipud iti kaabayna nga Slovakia.
Sri Lanka: Malmalpasen ti amin a disaster-relief work sadiay para kadagiti naapektaran iti maysa a tsunami.
Sudan: Adda dagiti naipatulod a makan, bado, sapatos ken plastik kadagiti Saksi ni Jehova a napapanaw iti pagyanan gapu iti gerra iti pagilian.
Tanzania: Bayat ti nakaro a layus, napukaw dagiti sanikua ti 14 a pamilia. Nagdonar ti kongregasion iti dayta a lugar kadagiti bado ken mausar iti balay. Maysa met a balay ti naibangon manen.
Zimbabwe: Nangyeg iti bisin ti nakaro a tikag iti maysa a lugar iti pagilian. Naikkan iti makan ken kuarta dagidiay naapektaran.
Burundi: Naipaayan dagiti refugee iti relief assistance, agraman medikal a tulong.


text:
February 13, 2017
Payyo iti Nueva Vizcaya
PAYYO ITI NUEVA VIZCAYA. Saan laeng nga iti Ifugao ti pakasarakan kadagiti nalawa ken nangayed a payyo (rice terraces) wenno natukantukad a sinilong ti pagay kadagiti bakras ken sellang dagiti bantay. Maawagan pay iti payyo wenno payaw, masarakan ti kaaduan ken kalawaan kadagitoy iti Ammoweg (wenno Ammoeg), maysa kadagiti walo a barangay ti kabambantayan nga ili ti Ambaguio, Nueva Vizcaya. Nupay madanonen ti para pasahero a lugan ti poblasion ti Ambaguio babaen ti sementado a kalsada nasional manipud iti ili ti Bayombong, masapul a lasaten manipud iti poblasion dagiti pasang-at ken pasalog a desdes ken sumagmamano a nakabitin a rangtay (hanging bridge) tapno madanon ti Ammoeg. Kaaduanna a Kalanguya (maysa kadagiti tallo a kangrunaan a tribu dagiti Ifugao, a pakaibilangan dagiti Tuwali ken Ayangan) ti agindeg iti Ambaguio. Adda metten kakastoy ngem babassit a payyo kadagiti kabambantayan a paset ti ili ti Quezon a pagindegan metten ti adu nga Ifugao a mabigbig a nangirugi iti kastoy a kadaanan a teknolohia iti kabambantayan ti Cordillera. (Bonifacio V. Ramos)
(Naipablaak iti Bannawag, Pebrero 20, 2017 a bilang.)
Subscribe to: Post Comments (Atom)


text:
Ania Ti Akem Ni Piksionista Ken Mannaniw Iti Panagbalbaliw Ti Panawen?
Ania ti akem dagiti mannurat – dagiti piksionista ken mannaniw iti panagbalbaliwen ti panawen?
Dayta ti agal-allangogang a saludsod iti agdama a panawen a nasken la unay a masungbatan ken maammuan ti kaadduan. Masungbatan ta dakkel unay ti ekspektasion kadakuada a piksionista ken mannaniw a maiburayda ti sungbat no di man kapanunotan nga agmitsa iti positibo nga addang; wenno mangitedda iti suhestion a rumbeng addang wenno sangaduyog a singasing a mangsaranget-makidangadang iti agdama a sasaaden ti panawen – nga isu dayta ti nakadkadlawen a panagbalbaliw ken kasapulan unay a mataming ken pakaituonan immatang.
Ania nga agpaysu ti akem da piksionista ken mannaniw? Agsaoak laeng maipapan kada piksionista ken mannaniw itoy a sinurat ta no agsuratda ken bunga ti panunot wenno imaginative idinto a ni journalist ket agsuratda maipapan iti factual.
Nabileg unay dagiti bunga ti panunot dagiti piksionista ken mannaniw ket saan a pagduaduaan ti dakkel unay nga impluensiada ta isuda ti makaipaay iti rikna ken padas a saanda pay a napadasan, ken rikna a makapikapik iti dinto marsaak a kapadasan.
Ngarud, ti ekspektesion ti tao ket nangato ken dakkel la unay.
Agsipud ta nasisita la unay ti kiddaw iti talento, rumbeng la unay nga agikeddeng iti madagdagus a sungbat. Kasano nga aramiden, yawat kadagiti umili dayta a kiddaw wenno sungbat ti agdadata a parikut ti gimong maipapan ti panagbalbaliw ti panawen?
Makiraman. Makibiang iti pakarikutan. Nupay adda dagiti mangidardarirag a ti arte ket para iti arte laeng, adda kinapudnona daytoy; ngem iti agdama a kasasaad ti panawen, dakdakkel ti maiburay a panagkurno kadagiti makibibiang iti pakarikutan ti gimong. Napigpigsa ti payapay ken awis a nasken ti pannakipaset iti panangsolbar ti pakarikutan ti gimong.
Panangsolbar ti pakarikutan ti gimong babaen kadagiti putaren a piesa. Babaen ti bileg ti pluma, idanon dagiti nasisin-aw a kapanunotan nga agbunga iti positibo a sungbat ti pakarikutan. Babaen ti bileg ken impluensia ti pluma, agburayok koma dagiti nasisin-aw a balikas kadagiti maputar a daniw, sarita, nobela ken dadduma pay a bunga ti panunot a nakaiyaplikaran dagiti pampanunot no kasano iti panagballigi iti pannakidangadang iti agdama a pakarikutan.
Dagiti mannaniw ken piksionista a makiramraman kadagiti pakarikutan iti gimong ket iladladawanda ti kinaasino ti tao a napinget unay a makidangdangadang kadagiti didigra, kalamidad, ken dadduma pay a parnuayen ken bunga iti panagbalbaliw ti panawen. Babaen iti bileg dagiti bunga ti panunot, mapasubli ti bileg ken pintas ti napukaw nga aglawlaw wenno uray no maitaguyod ti panangabaruanan; ti dangadang ti tao ken ti nakaparsuaan ket agiladawan iti awan mansana a namnanama ken balligi.
Itoy a sangaduyog a singasing, lumtaw met ti ingpen a “no koma” maaramid ti panagkaykaysa tapno mapasiken ti kinaandur a sumaranget iti dangadang ti biag. Ta saan kadi a maiparbeng la unay nga agtitipkel amin a mannaniw ken piksionista nga Ilokano tapno idatag ken adalen ti nasaysayaat pay nga addang iti pannakidangadang?
Panagkunak, umno la unay daytoy a mapasamak. Pagaammok la unay a segsegaan ti kaadduan iti panagmaymaysa ti panggep nga awanan iti impluensia ken bileg ti nakaikappengan a gunglo.
Itay laeng nabiit, inakem ti PEN (poets, essayist, novelist) ti panagkaykaysa amin a piksionista ken mannaniw ti pagilian. Trinatarda ti akem ni mannaniw ken ni piksionista iti panagbalbaliw ti panawen. Kasano met ken ni piksionista ken mannaniw nga Ilokano? @
Thursday, February 09, 2012
Ania ti Akem ni Piksionista ken Mannaniw iti Panagbalbaliw ti Panawen?
Ania Ti Akem Ni Piksionista Ken Mannaniw Iti Panagbalbaliw Ti Panawen?
9 comments:
- Jim Agpalo said...
-
agsubli man ketdi ta dinto agkabakiran ti dalan nga agturong iti kamalig...(bumalik ako para maging hindi kasukalan ang landas patungo ng kamalig)
- 10:52 AM
- neneng said...
-
..Hello,
..I'm just wandering the blogosphere and here I am at your blog.
..I enjoy the style of how this all works
*_* jampot *_*
HP TOUCHPAD for sale
- 2:41 PM
- neneng said...
-
..Hello,
..I'm just wandering the blogosphere and here I am at your blog.
..I enjoy the style of how this all works
*_* jampot *_*
HP TOUCHPAD for sale
- 2:57 PM
- anu said...
-
The demand of Stain master carpets is very high in the market. Apart from the quality another reason is the Stainmaster Carpet Pricesthat make this item so favorable in the market.
- 9:47 PM
- wenbin wang said...
-
.anvas sneakers are mostly preferred by all as this footwear is casual Franklin Marshall as well as most comfortable. Extra cushioning, ventilation and sidewall foxing provide you supple as well as secure feel. Abercrombie Fitch OutletA few of the canvas sneakers are completely designed with vegan materials that are ideal in "No sweat" comfort. Asics Onitsuka Tiger Shoes Specialty of sneaker Hogan Shoes Online
Relax your tired feet with cool canvas sneakers. made
- 10:32 AM
- Alice said...
-
sac fendi
sac guess
sac dolce gabbana
sac gucci
sac louis vuitton
sac prada
sac versace
sac juicy
sac burberry
sac chanel
sac chloe
sac dior
lunettes de soleil
lunettes de soleil gucci
lunettes de soleil louis vuitton
lunettes de soleil dolce gabbana
lunettes de soleil ed hardy
- 9:26 AM
- lin741852 said...
-
burberry tasche
chanel tasche
sac dolce gabbana
sac fendi
sac guess soldes
sac guess 2012 soldes
sac gucci
porte cles chanel
bracelet louis vuitton
tee shirts g star
tee shirts lacoste
tee shirts levis
sac guess
sac louis vuitton soldes
sac louis vuitton
portefeuille louis vuitton
chaussures louis vuitton
chaussures nike
Christian Louboutin Soldes
Christian Louboutin 2012
chaussures puma
sac louis vuitton soldes
sac louis vuitton
sac a main
tee shirts
juicy couture bolsas
louis vuitton bolsas
sac louis vuitton>
sac prada
sac versace
- 8:52 AM
- James Pereira said...
-
Hi, U have a nice blog.U r invited to visit my blog true-shapherd.blogspot.com
- 4:41 PM
- anu said...
-
I like what you guys tend to be up too. Such clever work and exposure! Keep up the great
works guys I've included you guys to my blogroll.
Click here for Info
- 12:19 AM


text:
Saul Bellow
Ni Saul Bellow (Hunio 10, 1915 – Abril 5, 2005) ket maysa idi a naipasngay idiay Kanada nga Amerikano a mannurat. Para kadagiti literario a kontribusionna,ni Bellow ket nagungunaan idi ti Premio Pulitzer, ti Premio Nobel iti Literatura, ken ti Nailian a Medalia dagiti Arte.[1] Isu laeng ti mannurat a nangabak ti Nailain a Gunguna ti Libro para iti Piksion iti tallo a beses ken isu ket nakagun-od ti Medalia para iti Maisalsalumina a Kontribusion iti Amerikano a Sursurat manipud ti Pundasion idi 1990.[2]
Dagiti nagibasaran[urnosen | urnosen ti taudan]
- ^ Dagiti pammadayaw ti Unibersidad ti Chicago — Nailian a Medali dagiti Arte. Naala idi 2008-03-08.
- ^ "Medalia para iti Maisalsalumina a Kontribusion iti Amerikano a Sursurat". Nailian a Pundasion ti Libro. Naala idi 2012-03-12.
Dagiti silpo ti ruar[urnosen | urnosen ti taudan]
Dagiti inadaw a sasao a mainaig kenni Saul Bellow iti Wikiquote (iti Ingles)


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Mateo 26:1-75
26 Ita idi a ni Jesus nalpasnan amin dagitoy a sasao, kinunana kadagiti adalanna:2 “Ammoyo a dua nga aldaw manipud ita mapasamak ti paskua,+ ket ti Anak ti tao mayawat tapno mailansa.”+3 Idin ti panguluen a papadi ken ti lallakay dagiti umili naguurnongda a sangsangkamaysa iti paraangan ti nangato a padi a naawagan iti Caifas,+4 ket nagnunumuanda+ a kemmegen ni Jesus babaen iti nasikap a pamuspusan ken papatayenda.5 Nupay kasta, kinunkunada: “Saan nga iti piesta, tapno awan ti derraaw a tumaud kadagiti tattao.”+6 Bayat a ni Jesus adda idi idiay Betania+ iti balay ni Simon nga agkukutel,+7 immasideg kenkuana ti maysa a babai nga addaan prasko nga alabastro ti nangina a bangbanglo a lana,+ ket rinugianna nga ibukbok dayta iti ulona bayat nga isu sisasadag iti panganan.8 Idi makitada daytoy nagrurod dagiti adalan ket kinunada: “Apay daytoy a panangsayang?+9 Ta mabalin koma a nailako daytoy iti dakkel a gatad ket naited iti napanglaw+ a tattao.”10 Yantangay ammona daytoy,+ kinuna kadakuada ni Jesus: “Apay a padasenyo a riribuken ti babai? Ta nangaramid kaniak iti nasayaat nga aramid.+11 Ta kankanayon nga adda kadakayo dagiti napanglaw,+ ngem saanto a kankanayon nga addaak kadakayo.+12 Ta idi a daytoy a babai inkabilna daytoy bangbanglo a lana iti bagik, inaramidna dayta a panangisagana kaniak iti pannakaitabon.+13 Pudno kunak kadakayo, Sadinoman a pakaikasabaan daytoy naimbag a damag iti intero a lubong, ti inaramid daytoy a babai maisaritanto met kas pakalaglagipan kenkuana.”+14 Idin maysa kadagiti sangapulo ket dua, daydiay naawagan ti Judas Iscariote,+ napan iti panguluen a papadi15 ket kinunana: “Ania ti itedyonto kaniak tapno isu liputak maipaay kadakayo?”+ Nangitulagda kenkuana iti tallopulo a kapisi a pirak.+16 Gapuna manipud idin isu nagsapsapul iti nasayaat a gundaway a panangliput kenkuana.+17 Iti umuna nga aldaw dagiti di pinaalsa a tinapay+ immay ken Jesus dagiti adalan, a kunkunada: “Sadino ti kayatmo a pangisaganaanmi ti panganam ti paskua?”+18 Kinunana: “Mapankayo idiay siudad ken ni Kastoy-a-kua+ ket kunaenyo kenkuana, Kuna ti Mannursuro, ‘Ti naituding a tiempok asidegen; rambakakto ti paskua a kaduak dagiti adalak iti pagtaengam.’”+19 Ket dagiti adalan inaramidda a kas iti imbilin kadakuada ni Jesus, ket insaganada ti bambanag a maipaay iti paskua.+20 Itan, idi a rumabiin,+ isu sisasadag iti panganan agraman ti sangapulo ket dua nga adalan.+21 Bayat a mangmanganda, kinunana: “Pudno kunak kadakayo, Maysa kadakayo ti mangliputto kaniak.”+22 Yantangay malmaldaanganda iti kasta unay iti daytoy, rinugianda tunggal maysa a kunaen kenkuana: “Apo, saan a siak, di ngamin?”+23 Kas sungbat kinunana: “Ti makiraman kaniak a mangisawsaw ti imana iti malukong isu ti mangliputto kaniak.+24 Pudno, ti Anak ti tao mapan, kas iti adda a naisurat+ maipapan kenkuana, ngem asi pay+ dayta a tao a babaen kenkuana maliputan ti Anak ti tao!+ Nasaysayaat koma kenkuana no dayta a tao saanen a nayanak.”25 Kas sungbat kinuna ni Judas, a ngannganin mangliput kenkuana: “Siak kadi dayta, Rabbi?” Kinunana kenkuana: “Sinaom a mismo dayta.”26 Bayat a nagtultuloyda a nangan, ni Jesus nangala iti tinapay+ ket, kalpasan ti panangisaona iti pamendision, pinispisina+ ket, idi intedna kadagiti adalan, kinunana, “Alaenyo, kanenyo. Daytoy kaipapananna ti bagik.”+27 Kasta met, nangala iti kopa+ ket, idi nakapagyamanen, intedna kadakuada, a kunkunana: “Uminumkayo manipud iti dayta, dakayo amin;+28 ta daytoy kaipapananna+ ti bukodko a ‘dara+ ti tulag,’+ a maiparukpok maigapu iti adu+ maipaay iti pannakapakawan dagiti basol.+29 Ngem ibagak kadakayo, manipud ita saanakto a pulos uminumen iti aniaman itoy a nagtaud iti ubas agingga iti dayta nga aldaw inton uminumak iti baro a kaduakayo idiay pagarian ni Amak.”+30 Kamaudiananna, kalpasan ti panagkantada kadagiti pangidaydayaw,+ rimmuarda a napan idiay Bantay dagiti Olibo.+31 Idin kinuna kadakuada ni Jesus: “Dakayo amin maitibkolkayto mainaig kaniak itoy a rabii, ta adda a naisurat, ‘Kabilekto ti pastor, ket mawarawaranto dagiti karnero iti arban.’+32 Ngem kalpasan a maibangonak, mapanakto nga umun-una ngem dakayo idiay Galilea.”+33 Ngem ni Pedro, kas sungbat, kinunana kenkuana: “Uray no maitibkol amin dagiti dadduma mainaig kenka, saanakto a pulos maitibkol!”+34 Kinuna kenkuana ni Jesus: “Pudno kunak kenka, Iti daytoy a rabii, sakbay nga agtaraok ti maysa a kawitan, paglikudannakto iti mamitlo.”+35 Kinuna kenkuana ni Pedro: “Uray no masapul a matayak a maikanunong kenka, saankanto a pulos paglikudan.” Amin dagiti dadduma nga adalan kinunada ti isu met laeng a banag.+36 Idin dimteng ni Jesus agraman kadakuada iti disso+ a naawagan ti Getsemani, ket kinunana kadagiti adalan: “Agtugawkayo ditoy bayat a mapanak sadiay ket agkararagak.”+37 Ket idi inkuyogna ni Pedro ken ti dua nga annak+ ni Zebedeo, isu nangrugi a maldaangan ken mariribukan unay.+38 Idin kinunana kadakuada: “Maldaangan unay ti kararuak, uray agingga iti ipapatay.+ Agyankayo ditoy ket agtultuloykayo a makipagbantay kaniak.”+39 Ket idi immadayo pay bassit, inruknoyna ti rupana, a nagkarkararag+ ket kunkunana: “Amak, no mabalin, daytoy a kopa+ lumabas koma kaniak. Nupay kasta, saan a kas iti pagayatak,+ no di ket kas iti pagayatam.”+40 Ket immay kadagiti adalan ket nasarakanna ida a matmaturog, ket kinunana ken Pedro: “Saanyo aya a kabaelan ti uray makipagbantay laeng kaniak iti maysa nga oras?+41 Agtultuloykayo nga agbantay+ ken agkararagkayo+ nga agpatpatuloy, tapno saankayo a sumrek iti pannakasulisog.+ Ti espiritu, siempre, sigagagar, ngem ti lasag nakapuy.”+42 Manen, iti maikadua a daras,+ napan ket nagkararag, a kunkunana: “Amak, no saan a mabalin a lumabas daytoy malaksid nga inumek, maaramid koma ti pagayatam.”+43 Ket immay manen ket nasarakanna ida a matmaturog, ta dagiti matada ket nadagsen.+44 Gapuna idi pinanawanna ida, napan manen ket nagkararag iti maikatlo a daras,+ a naminsan pay nga insaona ti isu met laeng a sao.45 Kalpasanna immay kadagiti adalan ket kinunana kadakuada: “Iti tiempo a kas itoy matmaturog ken agin-inanakayo! Adtoy! Ti oras immasidegen tapno ti Anak ti tao maliputan a mayawat iti im-ima dagiti managbasol.+46 Bumangonkayo, mapantayon. Adtoy! Ti mangliput kaniak asidegen.”+47 Ket bayat nga agsasao pay laeng, adtoy! ni Judas,+ a maysa kadagiti sangapulo ket dua, immay ket naikuyog kenkuana ti maysa a dakkel a bunggoy nga addaan kadagiti kampilan+ ken pang-or manipud iti panguluen a papadi ken lallakay dagiti umili.+48 Ita ti mangliput kenkuana inikkanna ida iti pagilasinan, a kunkunana: “Siasinoman nga agepak, isu daydiayen; tiliwenyo.”+49 Ket idi immasideg a dagdagus ken Jesus kinunana: “Naimbag nga aldawmo, Rabbi!”+ ket inagkanna+ a sidudungngo unay.50 Ngem kinuna kenkuana ni Jesus:+ “Kadua, ania ti panggep ti kaaddam?” Idin immasidegda ket iniggamanda ni Jesus ket tiniliwda.+51 Ngem, adtoy! maysa kadagidiay naikuyog ken Jesus inyunnatna ti imana ket inasutna ti kampilanna ket kinabilna ti adipen ti nangato a padi ket piningasna ti lapayagna.+52 Idin kinuna kenkuana ni Jesus: “Ipulangmo ta kampilanmo iti lugarna,+ ta amin dagidiay mangaramat iti kampilan mataydanto iti kampilan.+53 Wenno pagarupem kadi a saanko a mabalin ti agkiddaw ken Amak tapno mangipaay kaniak ita a kanito iti nasurok a sangapulo ket dua a lehion dagiti anghel?+54 Ta no kasta, kasanonto ti pannakatungpal ti Kasuratan a dayta ket masapul a maaramid iti kastoy a pamay-an?”55 Iti dayta nga oras kinuna ni Jesus kadagiti bunggoy: “Rimmuarkayo aya nga addaan kadagiti kampilan ken pang-or a kas maibusor iti maysa a mannanakaw tapno arestuendak?+ Iti inaldaw-aldaw nagtugtugawak idiay templo+ a mangisursuro, ket kaskasdi a saandak a tiniliw.56 Ngem amin daytoy ket naaramid tapno matungpal dagiti kasuratan dagiti mammadto.”+ Idin isu binaybay-an dagiti amin nga adalan ket nagtalawda.+57 Dagidiay nangtiliw ken Jesus impanda isuna ken Caifas+ a nangato a padi, a sadiay ti nakaurnongan dagiti eskriba ken ti lallakay.+58 Ngem ni Pedro nagtultuloy a simmurot kenkuana iti kalalainganna a kaadayo, agingga iti paraangan+ ti nangato a padi, ket, kalpasan a simrek iti uneg, nakikatkatugaw kadagiti agserserbi iti balay tapno kitaenna ti pagbanaganna.+59 Kabayatanna ti panguluen a papadi ken ti intero a Sanhedrin nagsapsapulda iti ulbod a pangsaksi a maibusor ken Jesus tapno papatayenda,+60 ngem awan ti nasarakanda, nupay adu dagiti ulbod a saksi nga immasideg.+ Kalpasanna dua ti immasideg61 ket kinunada: “Daytoy a tao kinunana, ‘Kabaelak a rebbaen ti templo ti Dios ket bangonek dayta iti tallo nga aldaw.’”+62 Gapu iti dayta ti nangato a padi timmakder ket kinunana kenkuana: “Awan kadi ti sungbatmo? Ania ti pampaneknekan dagitoy maibusor kenka?”+63 Ngem ni Jesus nagtalinaed a siuulimek.+ Gapuna kinuna kenkuana ti nangato a padi: “Babaen iti sibibiag a Dios pagsapataenka+ nga ibagam kadakami no sika ti Kristo+ nga Anak ti Dios!”64 Kinuna kenkuana ni Jesus:+ “Sinaom a mismo dayta.+ Ngem kunak kadakayo, Manipud ita+ makitayonto ti Anak ti tao+ a situtugaw iti makannawan+ ti pannakabalin ken um-umay a buyogen dagiti ulep ti langit.”+65 Idin ti nangato a padi rinay-abna dagiti makinruar a kawesna, a kunkunana: “Isu nagtabbaaw!+ Ania pay ti kanayonan a pakasapulantayo kadagiti saksi?+ Kitaenyo! Ita nangngegyo ti tabbaaw.+66 Ania ti kapanunotanyo?” Insungbatda: “Isu maikari iti ipapatay.”+67 Idin tinupraanda ti rupana+ ken dinanogda.+ Tinungpa ti dadduma ti rupana,+68 a kunkunada: “Agipadtoka kadakami, sika a Kristo.+ Asino ti nangkabil kenka?”+69 Ita ni Pedro agtugtugaw idi iti ruar idiay paraangan; ket immasideg kenkuana ti maysa nga adipen a babai, a kunkunana: “Sika, met, kaduanaka idi ni Jesus a taga Galilea!”+70 Ngem inlibakna iti sanguananda amin, a kunkunana: “Diak ammo ti sasawem.”71 Kalpasan nga isu rimmuar nga agturong iti ruangan a balay, sabali pay a babai ti nakadlaw kenkuana ket kinunana kadagidiay adda sadiay: “Daytoy a tao naikadua idi ken Jesus a Nazareno.”+72 Ket manen isu inlibakna dayta, a buyogen iti sapata: “Diak am-ammo ti tao!”+73 Kalpasan ti bassit a kanito immasideg dagidiay agtaktakder iti aglawlaw ket kinunada ken Pedro: “Pudno a maysaka met kadakuada, ta, iti kinapudnona, ti pagsasaom ipadlawnaka.”+74 Idin rinugianna nga ilunod ken isapata: “Diak am-ammo ti tao!” Ket dagus a nagtaraok ti maysa a kawitan.+75 Ket nalagip ni Pedro ti sasao nga insawang ni Jesus, nga isu ti: “Sakbay nga agtaraok ti maysa a kawitan, paglikudannakto iti mamitlo.”+ Ket rimmuar ket nagsangit a sipapait unay.+


text:
junjun 1. png kinaawan iti igualidad iti maysa a komunidad 2. png nakaro a kinapalangguad gapu iti turay ken bileg nga iggem 3. png panagabuso iti autoridad babaen iti panangipakita iti kabaelan a mangimameg kadagiti awanan gaway 4. png maysa a kannawidan dagiti agtuturay a mangnamnam iti naisangsangayan a pannakakaasikayo kadakuada, ti pannakaited kadagiti kadagiti privilegio nga extraordinario, ken ti panagtamed dagiti amin a masaksakupan kadakuada 5. png kinangato ti purua ti maysa a nakapuesto a lider pulitikal iti maysa a komunidad 6. png tao a pinaparammag ti iggemna a pulitikal a poder ken mangibambando iti dayta a poder iti publiko 7. png maysa a lider pulitikal a nabartek iti bassit a bilegna 8. prt agjunjun, jumunjun, junjunen, mangjunjun 9. png kinajunjun, marajunjun, junjunero 10. etim, png-t, Junjun Binay, Banyangate, John Nery, PDI, 27 Ene 3014 8. kej ‘Ti problema iti Ilocos ket ti nainsaknapan a panagbuteng ken ti kaawan iti kritikal nga utob-nakem dagiti umili gapu ta nakaad-adu met ngamin dagiti agjunjunjun a lider pulitikal agraman dagiti annakda.’ wenno ‘Narigat ti agjunjunjun ta adda patingga ti pulitikal a poder ken bileg. Saan nga agnanayon dayta. Ketdi, ti agnanayon ket ti lagip ti ili iti panagpaay nga addaan kinalinteg ken di panagjunjunjun tapno laeng paneknekan ti punto.’
Sors: A Solver Agcaoili, Monolinggual a Diksionaro ken Tesoro nga Ilokano.


text:
Thomas Emlyn
—Managtabbaaw Wenno Manangidepensa iti Kinapudno?
ASINO ni Thomas Emlyn ken ania ti nangtignay kenkuana a mangidepensa iti kinapudno? Ania ti masursurotayo kenkuana a makatulong kadatayo ita?
Tapno masungbatan dagita a saludsod, subliantayo ti ngudo ti maika-17 ken rugi ti maika-18 a siglo idiay England ken Ireland. Dakkel idi ti impluensia ti Church of England. Ti sursuro ken ar-aramid ti simbaan ket busbusoren idi ti nagduduma a Protestante a grupo ken indibidual.
ASINO NI THOMAS EMLYN?
Naipasngay ni Thomas Emlyn idi Mayo 27, 1663, idiay Stamford, Lincolnshire, England. Impaayna ti umuna a sermonna idi agtawen ti 19. Idi agangay, nagserbi a chaplain dagiti natan-ok iti kagimongan nga agnanaed iti London. Idi agangay, immakar idiay Belfast, Ireland.
Idi addan idiay Belfast, mangang-angayen iti misa iti simbaan. Iti panaglabas ti tiempo, nagserbi ni Emlyn kas ministro iti nagduduma a lugar a pakairamanan ti Dublin.
APAY A NAAKUSARAN A MANAGTABBAAW?
Inadal a naimbag ni Emlyn ti Biblia. Gapu iti dayta, nagduaduaanna ti Trinidad, nupay patienna idi dayta. Idi sinukimatna dagiti Ebanghelio, napaneknekanna nga umiso ti pannakaawatna.
Saan a dagus nga impakaammo ni Emlyn ti naammuanna. Ngem nadlaw ti dadduma a karelihionanna idiay Dublin a dinan dakdakamaten ti Trinidad kadagiti sermonna. Gapu ta ammona a saan a patien ti dadduma ti naammuanna, insuratna: “Diak kayat ti agtultuloy iti akemko ta diakon mamati iti Trinidad.” Idi Hunio 1702, dua a kakadua ni Emlyn ti nangkomprontar kenkuana no apay a dinan dakdakamaten ti Trinidad kadagiti sermonna. Imbagana a dinan patien dayta ken kayatnan ti agikkat.
Iti sumagmamano laeng nga aldaw, pimmanaw idiay Dublin, Ireland, sa napan idiay England. Ngem kalpasan ti sangapulo a lawas nagsubli idiay Dublin tapno urnosenna ti dadduma a bambanag, ta panggepna ti permanente nga agnaeden idiay London. Bayat nga adda sadiay, tapno mapaneknekan nga umiso ti patpatienna, impablaakna ti libro nga An Humble Inquiry Into the Scripture-Account of Jesus Christ. Iti daytoy a publikasion, nangted iti nalawag a pammaneknek iti Biblia no apay a saan a ni Jesus ti Kangatuan a Dios. Gapuna, nakapungtot ti dati a kongregasionna idiay Dublin ket naidarum ni Emlyn.
Naaresto ni Emlyn ken naipan iti Queen’s Bench Court idiay Dublin idi Hunio 14, 1703. Imbaga ni Emlyn iti True Narrative of the Proceedings a naidarum gapu iti “panangisurat ken panangipablaakna iti libro a sadiay, kunada a nagtabbaaw ken nangpadakesak ken dadduma pay. Kasta met, ti imbagak a ni Jesus ket saan a kapada ti Dios nga Ama.” Saan a patas ti naaramid a bista gapu ta nadesisionanen sakbay a nairugi. Pito nga obispo ti Church of Ireland ti nakikadua kadagiti hues. Saan a napalubosan ni Emlyn a mangidepensa iti bagina. Kinuna ti maysa a nalatak nga abogado a ni Richard Levins ken ni Emlyn a “maanup a kas iti lobo.” Idi malpas ti bista, kinuna ti Lord Chief Justice ti Ireland a ni Richard Pyne kadagiti jury a no ti desisionda ket saan a ti namnamaen dagiti “obispo nga adda sadiay,” nalabit madusada.
“Sidadaanak nga agsagaba maipuon iti patiek a kinapudno ken dayag [ti Dios].”—Thomas Emlyn
Idi inkeddeng ti korte a nakabasol ni Emlyn, imbaga ti solicitor-general nga agbabawi ngem nagkedked ni Emlyn. Namulta ken nasentensiaan a maibalud iti makatawen. Gapu ta saan a nakabayad iti multa, dua a tawen a naibalud agingga a nakombinsir ti gayyemna dagiti autoridad a kissayanda ti multana. Nawayawayaan ni Emlyn idi Hulio 21, 1705. Ti napasaranna a pannakaibabain ti makagapu a naibagana ti nadakamat iti rugi: “Sidadaanak nga agsagaba maipuon iti patiek a kinapudno ken dayag [ti Dios].”
Immakar ni Emlyn idiay London ket nakikadua ken William Whiston, maysa pay nga iskolar ti Biblia a naibabain gapu iti panangipablaakna iti patienna a kinapudno iti Biblia. Raraemen ni Whiston ni Emlyn ta inawaganna kas “ti umuna ken kangrunaan a nangipakaammo iti sursuro dagiti ‘immuna a Kristiano.’”
APAY A DI MAMATI ITI TRINIDAD?
Kas ken William Whiston ken ti sabali pay a mararaem nga iskolar a ni Isaac Newton, naammuan ni Emlyn a saan a suportaran ti Biblia ti doktrina a Trinidad kas kuna ti Athanasian Creed. Inlawlawagna: “Kalpasan ti panangut-utob ken panangadal iti nasantuan a Kasuratan, . . . inkeddengko a nainkalintegan a balbaliwak ti opinionko maipapan iti Trinidad.” Imbagana a “ti Dios ken Ama ni Jesu-Kristo laeng ti Katan-okan a Persona.”
Apay a dayta ti konklusion ni Emlyn? Adu ti nabasana a teksto a mangipakita iti nagdumaan ni Jesus ken ti Amana. Dagitoy ti sumagmamano a pagarigan (nakaitaliko dagiti komento ni Emlyn kadagiti teksto):
Juan 17:3: “Saan a pulos a nadakamat ni Kristo kas Mannakabalin-amin a Dios wenno ti kakaisuna a Dios.” Ti laeng Ama ti naawagan “ti maymaysa a pudno a Dios.”
Juan 5:30: “Saan nga inaramid ti Anak ti pagayatanna, no di ket ti pagayatan ni Amana.”
Juan 5:26: “Ti biagna ket inted ti Ama.”
Efeso 1:3: “Ni Jesu-Kristo ket kadawyan a maawagan iti Anak ti Dios, awan ti mabasatayo a ti Ama maawagan ti Ama ti Dios, nupay isu ket masansan a maawagan kas Ama ni Apotayo a Jesus.”
Kalpasan a sinukimat ni Emlyn ti amin a pammaneknek, kinunana: “Awan ti uray maysa a teksto iti nasantuan a Kasuratan, a nalawag a mangibaga a ti Ama, Anak, ken Nasantuan nga Espiritu ket makuna a maymaysa a persona.”
ANIA TI MASURSUROTAYO?
Adu ita ti mabuteng a mangidepensa iti isursuro ti Biblia. Ngem sidadaan ni Emlyn a mangidepensa iti kinapudno ti Biblia. Insaludsodna, “No saan nga ipakaammo ti maysa a tao ti nagpateg a kinapudno a nalawag nga ibaga ti nasantuan a Kasuratan, apay pay laeng a basaen ken sukimatenna?” Saan nga inkompromiso ni Emlyn ti kinapudno.
Ti ulidan ni Emlyn ken ti dadduma ti mangtignay kadatayo a mangusig no sidadaantayo a mangidepensa iti kinapudno uray no maidadanestayo. Nasayaat nga isaludsodtayo iti bagitayo, ‘ania ti napatpateg, ti dayaw ken anamong ti komunidad wenno panangidepensa iti kinapudno ti Sao ti Dios?’


text:
Probinsia ti Tabuk
Ti Tabuk (Arabiko: تبوك Tabūk), naipangiletra pay a Tabouk, ket maysa a probinsia iti Saudi Arabia, a mabirukan idiay igid ti amianan a laud a pantar iti pagilian, sangsanguenna daytoy ti Ehípto iti ballasiw ti Nalabbaga a Baybay. Addaan ti kalawa iti 108,000 km² ken populasion iti 560,200 (1999). Ti kapitoliona ket ti Tabuk. Naturayan daytoy babaen ni Fahd bin Sultan bin Abdulaziz.
Pakasaritaan[urnosen | urnosen ti taudan]
Ti pakasaritaan ti Tabuk a rehion ket maisubli manipud pay idi 3,500 a taw-tawen. Daytoy a rehion ket nainaganan a daga iti Maydan.
Ekonomia[urnosen | urnosen ti taudan]
Ti Tabuk a rehion (Astra) ket agipadpatulod kadagiti sabsabong a komersio ti ruar idiay Europa.


text:
LUGLUGAR KEN TATTAO
Panagpasiar Idiay Cambodia
DAGITI tumtumpaw a purok, aduan tattao a tiendaan, kalsada a napno iti motorsiklo a mangibiahe iti nagduduma a banag kas kadagiti sibibiag a manok ken refrigerator ket sumagmamano laeng kadagiti makita iti dadduma a lugar iti Cambodia.
Pagaammo a nasingpet, mannakigayyem, ken napasig dagiti taga-Cambodia. No agtutungtongda, mabalin nga agiinnawagda iti manong, manang, ading, anti, angkel, lola, lolo, wenno apong uray no damoda pay laeng nga agkikita!
Innapuy ti kangrunaan a taraon dagiti taga-Cambodia. Kadawyanna a tallo wenno uppat a putahe ti maidasar a masansan a mapakuyogan iti digo. Paboritoda ti ikan wenno lames. Gagangay nga aggigiddan a maidasar iti pannangan dagiti nasam-it, naalsem, ken naapgad a putahe.
Agarup 2,000 a tawenen ti napalabas, masansan a sumanglad iti Cambodia dagiti taga-India a komersiante ken dadduma pay nga agpa-China tapno isukatda kadagiti rekado, nabanglo a kayo, marfil, ken balitok dagiti lakoda a seda ken metal. Idi agangay, naimpluensiaan dagiti taga-Cambodia iti kultura dagiti taga-India, ken China isu a simmaknap ti Hinduismo ken Budismo. Ita, Budista ti nasurok a 90% kadagiti umili.
Iranranud dagiti taga-Cambodia a Saksi ni Jehova ti namnama a mensahe ti Biblia. Adun ti matultulonganda babaen iti libro nga Ania a Talaga ti Isursuro ti Biblia? Mabasa dayta iti agarup 250 a lengguahe a pakairamanan ti Cambodian.
Ti libro nga Ania a Talaga ti Isursuro ti Biblia? nga impablaak dagiti Saksi ni Jehova ket mabasa iti Cambodian (makita ditoy).